open-index/open-wikipedia-markdown huggingface dataset:
അമേരിക്കൻ എയർലൈൻസ്

ടെക്സസിലെ ഫോർട്ട്‌ വർത്ത് ആസ്ഥാനമായ പ്രമുഖ അമേരിക്കൻ വ്യോമഗതാഗതക്കമ്പനിയാണ് **അമേരിക്കൻ എയർലൈൻസ്**. വിശാലമായ അന്താരാഷ്‌ട്ര, ആഭ്യന്തര റൂട്ടുകളിൽ സർവീസ് നടത്തുന്ന അമേരിക്കൻ എയർലൈൻസ് വിമാനങ്ങളുടെ എണ്ണത്തിലും വരുമാനത്തിലും ലോകത്തെ ഏറ്റവും വലിയ എയർലൈനും ലക്ഷ്യസ്ഥാനങ്ങളുടെ എണ്ണത്തിൽ യുണൈറ്റഡ് എയർലൈൻസിനു പിന്നിൽ രണ്ടാമതുമാണ്. അമേരിക്കൻ എയർലൈൻസിൻറെ ഏറ്റവും വലിയ ഹബ് ഡാളസ് ഫോർട്ട്‌ വർത്ത് ആണ്. ഷാർലറ്റ്, ഷിക്കാഗോ-ഒ'ഹെയ്ർ, ലോസ് ആഞ്ചലസ്, മയാമി, ന്യൂയോർക്ക്‌ - ജെഎഫ്കെ, ന്യൂ യോർക്ക്‌ - ലഗ്വാർഡിയ, ഫിലാഡൽഫിയ, ഫീനിക്സ്, വാഷിംഗ്‌ടൺ ഡി.സി. എന്നിവയാണ് മറ്റു ഹബ്ബുകൾ. അതേസമയം അമേരിക്കൻ എയർലൈൻസിൻറെ പ്രാഥമിക മെയിൻറ്റനൻസ് ബേസ് തുൾസ ഇന്റർനാഷണൽ എയർപോർട്ടാണ്. 

വൺവേൾഡ് അലയൻസിൻറെ സ്ഥാപക അംഗവുമാണ് അമേരിക്കൻ എയർലൈൻസ്. അമേരിക്കൻ ഈഗിൾ എന്ന പേരിലാണ് സ്വതന്ത്രമായി ആഭ്യന്തര സർവീസുകൾ നടത്തുന്നത്. ഇതു പൂർണമായും അമേരിക്കൻ എയർലൈൻസ് ഗ്രൂപ്പിൻറെ ഉടമസ്ഥതയിൽ ഉള്ളതാണ്.

## ചരിത്രം
1930-ൽ രൂപംകൊണ്ട ശേഷം ഒരുപാട് എയർലൈനുകളുമായി അമേരിക്കൻ എയർലൈൻസ് കൂടിചേർന്നിട്ടുണ്ട്. 1971-ൽ ട്രാൻസ് കരീബിയൻ എയർവേസ്, 1987-ൽ എയർ കാലിഫോർണിയ, 1999-ൽ റിനോ എയർ, 2001-ൽ ട്രാൻസ് വേൾഡ് എയർലൈൻസ് (ടിഡബ്യൂഎ), 2015-ൽ യുഎസ് എയർവേസ്.

82 ചെറു വിമാന എയർലൈനുകൾ കൂടിചേർന്നാണു 1930-ൽ അമേരിക്കൻ എയർലൈൻസ് രൂപീകൃതമാകുന്നത്. തുടക്കത്തിൽ വിവിധ സ്വതന്ത്ര എയർലൈനുകളുടെ പൊതു ബ്രാൻഡ്‌ ആയിരുന്നു അമേരിക്കൻ എയർവേസ്. ടെക്സാസിലെ സതേൺ എയർ ട്രാൻസ്പോർട്ട്, വെസ്റ്റേൺ യുഎസിലെ സതേൺ എയർ ഫാസ്റ്റ് എക്സ്പ്രസ്സ്‌ (സേഫ്), മിഡ് വെസ്റ്റിലെ യൂണിവേഴ്സൽ ഏവിയേഷൻ, തോംസൺ എയറോനോട്ടിക്കൽ സർവീസസ്, നോർത്ത്ഈസ്റ്റിലെ കോളോണിയൽ എയർ ട്രാൻസ്പോർട്ട് എന്നിവ ഇതിൽ ഉൾപ്പെടുന്നു.

## ആസ്ഥാനം
ഡാളസ് ഫോർട്ട്‌വർത്ത് അന്താരാഷ്ട്ര വിമാനത്താവളത്തിനു സമീപത്തായി ടെക്സാസിലെ ഫോർട്ട്‌വർത്തിലാണ് അമേരിക്കൻ എയർലൈൻസിൻറെ ആസ്ഥാനം. സെൻറെർപോർട്ട്‌ ഓഫീസ് കോമ്പ്ലെക്സിലെ രണ്ട് ഓഫീസ് ബിൽഡിംഗുകൾക്കുമായി 1400000 ചതുരശ്ര അടി വിസ്തീർണമാണുള്ളത്. 2014-ലെ കണക്കനുസരിച്ചു 4300 പേർ ഈ കോംപ്ലക്സിൽ ജോലിചെയ്യുന്നുണ്ട്.

ഫോർട്ട്‌ വർത്തിൽ പുതിയ ആസ്ഥാനം നിർമ്മിക്കുമെന്നു 2015-ൽ എയർലൈൻസ് പ്രഖ്യാപിച്ചു. 2018-ഓടെ പുതിയ ആസ്ഥാനത്തിൽ പ്രവർത്തനം ആരംഭിക്കാനാണ്‌ എയർലൈൻസ് പദ്ധതിയിട്ടിരിക്കുന്നത്. 5000 പുതിയ ജോലിക്കാർ ഈ ബിൽഡിംഗിൽ ജോലിയെടുക്കുമെന്നാണ് കണക്കാക്കപ്പെടുന്നത്.

## കോഡ്ഷെയർ ധാരണകൾ
അമേരിക്കൻ എയർലൈൻസുമായി കോഡ്ഷെയർ ധാരണകൾ ഉള്ള എയർലൈൻസുകൾ ഇവയാണ്: അലാസ്ക എയർലൈൻസ് / ഹോറൈസൻ എയർ, കേപ് എയർ, എൽ ആൽ, എത്തിഹാദ് എയർവേസ്, ഫിജി എയർവേസ്, ഹൈനാൻ എയർലൈൻസ്, ഹവായിയൻ എയർലൈൻസ്, ജെറ്റ്സ്റ്റാർ, കൊറിയൻ എയർ (സ്കൈ ടീം), ഓപ്പൺസ്കൈസ്, വെസ്റ്റ്ജെറ്റ്.

## അവലംബം


## പുറത്തേയ്ക്കുള്ള കണ്ണികൾ

* 
** "American Airlines is Social " – Links to official Facebook, Google+ and Twitter
* Official American Airlines Vacations website 
* ''American Way'' inflight magazine 
* Timetableimages.com has many timetables from the 1930s until 1967, showing where American flew, how often, how long it took and how much it cost.

വർഗ്ഗം:അമേരിക്കൻ ഐക്യനാടുകളിലെ വിമാനസർവീസുകൾ
വർഗ്ഗം:അന്താരാഷ്ട്ര വ്യോമഗതാഗത സംഘടനയിലെ അംഗങ്ങൾ
ഇന്ത്യയിലെ ആർക്കൈവ്സ്

ചരിത്രരേഖകൾ, ചിത്രങ്ങൾ, മാധ്യമങ്ങൾ എന്നിവ ശേഖരിക്കുന്നതിനും സംരക്ഷിക്കുന്നതിനുമായി **[[ഇന്ത്യ|ഇന്ത്യയിലുള്ള]] [[ആർക്കൈവ്|ആർക്കൈവ്സിന്റെ]] പട്ടിക** താഴെ നൽകിയിരിക്കുന്നു.

## ദേശീയ ആർക്കൈവ്സ്
* നാഷണൽ ആർക്കൈവ്സ് ഓഫ് ഇന്ത്യ - 1891-ൽ 'ഇംപീരിയൽ റെക്കോർഡ് ഡിപ്പാർട്ട്മെന്റ്' എന്ന പേരിൽ കൊൽക്കത്തയിൽ സ്ഥാപിതമായി.
* നാഷണൽ ഫിലിം ആർക്കൈവ് ഓഫ് ഇന്ത്യ
* നാഷണൽ മിഷൻ ഫോർ മാന്യുസ്ക്രിപ്റ്റ്സ് - 2003-ൽ ഡെൽഹിയിൽ സ്ഥാപിതമായി.

## സംസ്ഥാനങ്ങളിലെ ആർക്കൈവ്സ്

* ബീഹാർ സ്റ്റേറ്റ് ആർക്കൈവ്സ്  - 1912-ൽ പാറ്റ്നയിൽ സിവിൽ സെക്രട്ടറിയേറ്റ് റെക്കോർഡ് റൂം എന്ന പേരിൽ സ്ഥാപിതം.
* ഡെൽഹി ആർക്കൈവ്സ് - 1972-ൽ ഡെൽഹിയിൽ സ്ഥാപിതമായി.
* ഗോവ ആർക്കൈവ്സ് - 1595 ഫെബ്രുവരി 25-ന് പനാജിയിൽ Diogo do Couto സ്ഥാപിച്ച ആർക്കൈവ്. 1498-ലെ രേഖകൾ പോലും ഇവിടെ ലഭ്യമാണ്. 
* ഹരിയാന സ്റ്റേറ്റ് ആർക്കൈവ്സ്  
* ഹിമാചൽ പ്രദേശ് സ്റ്റേറ്റ് ആർക്കൈവ്സ്   - 1979-ൽ സ്ഥാപിതം.
* കർണാടക സ്റ്റേറ്റ് ആർക്കൈവ്സ്  - 1972-ൽ ബെംഗളൂരുവിൽ ആരംഭിച്ചു.
* കേരള സ്റ്റേറ്റ് ആർക്കൈവ്സ്   - 1962-ൽ തിരുവനന്തപുരത്ത് സ്ഥാപിതമായി.
* മധ്യപ്രദേശ് സ്റ്റേറ്റ് ആർക്കൈവ്സ്  .
* മഹാരാഷ്ട്ര സ്റ്റേറ്റ് ആർക്കൈവ്സ്  - മുംബൈ, പൂനെ, കോൽഹാപൂർ, വിദർഭ എന്നിവിടങ്ങളിൽ.
* മണിപ്പൂർ സ്റ്റേറ്റ് ആർക്കൈവ്സ്  - 1982-ൽ ഇംഫാലിൽ സ്ഥാപിതം.
* മിസ്സോറാം സ്റ്റേറ്റ് ആർക്കൈവ്സ്  - 1979-ൽ ഐസ്വാളിൽ സ്ഥാപിതമായി.
* നാഗാലാന്റ് സ്റ്റേറ്റ് ആർക്കൈവ്സ് - 2012-ൽ കൊഹിമയിൽ രൂപീകരിച്ചു.
* ഒഡീഷ സ്റ്റേറ്റ് ആർക്കൈവ്സ്  
* പഞ്ചാബ് സ്റ്റേറ്റ് ആർക്കൈവ്സ്   
* രാജസ്ഥാൻ സ്റ്റേറ്റ് ആർക്കൈവ്സ് 
* തമിഴ്നാട് സ്റ്റേറ്റ് ആർക്കൈവ്സ്   - 1909-ൽ മദ്രാസ് റെക്കോർഡ് ഓഫീസ് എന്ന പേരിൽ സ്ഥാപിതമായി.
* പശ്ചിമബംഗാൾ സ്റ്റേറ്റ് ആർക്കൈവ്സ്  
* സിക്കിം സ്റ്റേറ്റ് ആർക്കൈവ്സ് 

## മറ്റുള്ള ആർക്കൈവ്സ്
* ഇന്ത്യൻ ലേബർ ആർക്കൈവ്സ്  - 1998-ൽ നോയിഡയിൽ ആരംഭിച്ചു.
* ഭണ്ഡാർക്കർ ഓറിയെന്റൽ റിസർച്ച് ഇൻസ്റ്റിറ്റ്യൂട്ട്
* ഗാന്ധി റിസർച്ച് ഫൗണ്ടേഷൻ, ഗാന്ധി തീർഥ് 

## ഇതും കാണുക
* ആർക്കൈവ്

## അവലംബം

വർഗ്ഗം:ആർക്കൈവ്സ്
വർഗ്ഗം:ഇന്ത്യയുമായി_ബന്ധപ്പെട്ട_പട്ടികകൾ
ക്ലാരിയോൻ ഹോട്ടൽ, ലിമെറിക്ക്

അയർലണ്ടിലെ ലിമെറിക്ക് കൌണ്ടിയിൽ സ്റ്റീംബോട്ട് ക്യോയിലെ ഷാനോൻ നദിയുടെ സമീപം സ്ഥിതിചെയ്യുന്ന 17 നിലകളുള്ള ഹോട്ടലാണ് ക്ലാരിയോൻ. **ക്ലാരിയോൻ ഹോട്ടൽ**, ലിമെറിക്ക് ക്ലാരിയോൻ ഹോട്ടൽ ബ്രാൻഡിൻറെ ഭാഗമാണ്, അതേസമയം ക്ലാരിയോൻ എന്നത് ചോയിസ് ഹോട്ടൽസ്‌ ഗ്രൂപ്പിൻറെ ഭാഗമാണ്. 2002-ൽ 20 മില്യൺ യൂറോ ചിലവിൽ പണിതതാണ് ഈ ഹോട്ടൽ  തോമോണ്ട് പാർക്കിനു സമീപം സ്ഥിതിചെയ്യുന്നതിനാൽ അനവധി എതിർ റഗ്ബി ടീമുകൾ സ്റ്റേഡിയത്തിൽ മുൻസ്റ്റെർ നടക്കുമ്പോൾ ഹോട്ടലിൽ താമസിക്കും.

## ക്ലാരിയോൻ ഹോട്ടൽ
ലിമെറിക്ക് നഗരത്തിൽ സ്ഥിതിചെയ്യുന്ന ഒരു ഫോർ സ്റ്റാർ ഹോട്ടലാണ് ക്ലാരിയോൻ ഹോട്ടൽ, മാത്രമല്ല ഇപ്പോൾ അയർലണ്ടിലുള്ള ഏറ്റവും ഉയരമുള്ള ഹോട്ടലും ക്ലാരിയോൻ ഹോട്ടലാണ്. 187 അടി ഉയരമുള്ള ക്ലാരിയോൻ ഹോട്ടൽ റിവർപോയിന്റിനു ശേഷം ലിമെറിക്കിലെ ഏറ്റവും ഉയരമുള്ള കെട്ടിടമാണ്, മാത്രമല്ല അയർലണ്ട് ദ്വീപിലെ ഏറ്റവും ഉയരം കൂടിയ പതിമൂന്നാമത്തെ  കെട്ടിടവുമാണ്. ഹോട്ടലിൽ 158 റിവർസൈഡ് മുറികളുണ്ട്, 3 സ്യൂട്ടുകൾ, ഒരു പെന്റ്ഹൗസ്. താമസമുള്ള ഏറ്റവും മുകളിലത്തെ നിലയിലുള്ള പെന്റ്ഹൗസിൽ നഗരത്തിൻറെ 360 ഡിഗ്രി പനോരമിക് കാഴ്ച ലഭ്യമാകും. പൂർണ സജ്ജമായ ജിം, 12 മീറ്റർ നീന്തൽക്കുളം, സൌന, സ്റ്റീം മുറി, ജകുസ്സി, സിനെർഗി എന്ന പേരുള്ള ഭക്ഷണശാല എന്നിവ ക്ലാരിയോൻ ഹോട്ടൽ ലിമെറിക്കിൽ ഉണ്ട്. ഹോട്ടലിൻറെ നേരെ എതിർവശത്താണ് കാർ പാർക്കിംഗ് ഉള്ളത്.

ലിമെറിക്ക് കൌണ്ടിയിൽ സ്റ്റീംബോട്ട് ക്യോയിൽ ജെയിംസ്‌ കേസി വാക്കിനെ മുഖാമുഖമാണ് ക്ലാരിയോൻ ഹോട്ടൽ സ്ഥിതിചെയ്യുന്നത്.

## അവലംബം

വർഗ്ഗം:ഹോട്ടലുകൾ
1890

ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ തൊണ്ണൂറാം വർഷമായിരുന്നു **1890**.

## സംഭവങ്ങൾ

## ജനനങ്ങൾ

മാർച്ച് 31 – നോബെൽ പുരസ്കര ജേതാവായ ഇംഗ്ലീഷ് ശാസ്ത്രജ്ഞൻ വില്ല്യം ലോറൻസ് ബ്രാഗ്.

ഒക്ടോബർ 14 - അമേരിക്കൻ ഐക്യനാടുകളുടെ 34ആം പ്രസിഡന്റ് ആയിരുന്ന ഡേവിഡ് ഐസൻഹോവർ.
ഡിസംബർ 20 - നോബെൽ പുരസ്കര ജേതാവായ ചെക് ശാസ്ത്രജ്ഞൻ Jaroslav Heyrovský.
ഡിസംബർ 21 – നോബെൽ പുരസ്കര ജേതാവായ അമേരിക്കൻ ശാസ്ത്രജ്ഞൻ ഹെർമൻ ജോസഫ് മുള്ളർ.

## മരണങ്ങൾ
ജൂലൈ 29 - വിൻസന്റ് വാൻഗോഗ്

## References

വർഗ്ഗം:1890
പോപ്പുലർ മൊബിലൈസേഷൻ ഫോർസസ് (ഇറാഖ്)

ഇറാഖ് സൈന്യത്തെ പിന്തുണക്കുന്ന ജനകീയ സായുധ സംഘമാണ് **അൽ-ഹശ്ദ് അൽ-ശഅ്ബി** (). ഏതാണ്ട് 40 മിലീഷ്യകളുടെ ഏകോപനസംഘമായ ഇവർ **ദേശീയ മുന്നേറ്റ സേന** ( *അൽ-ഹശ്ദ് അൽ-വട്ടാനി*) എന്നും അറിയപ്പെടുന്നു . പ്രധാനമായും ഷിയ മിലീഷ്യകളെ ഏകോപിപ്പിക്കുന്ന ഈ സംഘത്തിന്റെ കൂടെ സുന്നി, ക്രിസ്ത്യൻ, യസീദി മിലീഷ്യ സംഘങ്ങളും ഉണ്ട്. ഇസ്ലാമിക്ക് സ്റ്റേറ്റിനെ പ്രതിരോധിക്കാനാണ് ഈ സംഘം രൂപീകൃതമായത്.

## അവലംബം

വർഗ്ഗം:ഇറാൻ-ഇറാക്ക് ബന്ധം
നാഷണൽ ഫിലിം ആർക്കൈവ് ഓഫ് ഇന്ത്യ

ഇന്ത്യൻ ചലച്ചിത്ര പൈതൃകം സംരക്ഷിക്കുന്നതിനും പ്രചരിപ്പിക്കുന്നതിനും വേണ്ടി മഹാരാഷ്ട്രയിലെ പൂനെ ആസ്ഥാനമാക്കി പ്രവർത്തിക്കുന്ന ഒരു സർക്കാർ സ്ഥാപനമാണ് **നാഷണൽ ഫിലിം ആർക്കൈവ് ഓഫ് ഇന്ത്യ** (National Film Archive of India). ഭാരത സർക്കാരിന്റെ വിവരസാങ്കേതികവിദ്യ - വാർത്താവിനിമയ മന്ത്രാലയത്തിനു കീഴിലാണ് ഇത് പ്രവർത്തിക്കുന്നത്. 1964 ഫെബ്രുവരിയിൽ പ്രവർത്തനമാരംഭിച്ച ഈ സ്ഥാപനത്തിൽ ദാദാസാഹിബ് ഫാൽക്കെയുടെ *[[രാജാ ഹരിശ്ചന്ദ്ര]]*, *കാളിയമർദ്ദൻ*, എസ്.എസ്. വാസന്റെ *ചന്ദ്രലേഖ*, ഉദയ് ശങ്കറിന്റെ *കല്പന* തുടങ്ങിയ ആദ്യകാല ഇന്ത്യൻ ചലച്ചിത്രങ്ങളുടെ പ്രിന്റുകൾ സൂക്ഷിച്ചുവച്ചിട്ടുണ്ട്. പതിനായിരത്തോളം ചലച്ചിത്രങ്ങളും തിരക്കഥകളും പുസ്തകങ്ങളും അമ്പതിനായിരത്തോളം ചിത്രങ്ങളും ഇവിടെയുണ്ട്. ചലച്ചിത്രശേഖരം പരിരക്ഷിക്കുന്നതിനോടൊപ്പം പൂനെ ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ടുമായി ചേർന്ന് ചലച്ചിത്രസംബന്ധിയായ പഠനങ്ങൾക്കും ഗവേഷണങ്ങൾക്കും ഈ സ്ഥാപനം അവസരം നൽകുന്നുണ്ട്.

മലയാളിയായ പി.കെ. നായരുടെ അധ്വാനഫലമായാണ് ഇങ്ങനെയൊരു സ്ഥാപനം രൂപംകൊണ്ടത്. വിവിധ കാരണങ്ങളാൽ നശിച്ചുപോകുമായിരുന്ന ആയിരക്കണക്കിന് ചലച്ചിത്രങ്ങൾ അദ്ദേഹത്തിന്റെ ശ്രമഫലമായി ഇവിടെ ആർക്കൈവ് ചെയ്തുവച്ചിട്ടുണ്ട്. ഏതാണ്ട് മുപ്പതു വർഷക്കാലം അദ്ദേഹം ഫിലിം ആർക്കൈവ്സിന്റെ ഡയറക്ടറായി തുടർന്നു.

## ഇതും കാണുക
* ആർക്കൈവ്
* നാഷണൽ ആർക്കൈവ്സ് ഓഫ് ഇന്ത്യ
* ഇന്ത്യയിലെ ആർക്കൈവ്സ്

## അവലംബം

## പുറംകണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ഇന്ത്യൻ_ചലച്ചിത്രം
വർഗ്ഗം:ആർക്കൈവ്സ്
വർഗ്ഗം:മഹാരാഷ്ട്രയിലെ_ചരിത്രസ്മാരകങ്ങൾ
വർഗ്ഗം:ഭാരതസർക്കാരിന്റെ_സ്ഥാപനങ്ങൾ
ഇസുമി ഷികിബു

ജപ്പാനിൽ  ഹ്യാൻ കാലഘട്ടത്തിന്റെ മദ്ധ്യത്തിൽ ജീവിച്ചിരുന്ന കവയിത്രിയാണ് . പ്രണയം മുഖ്യപ്രമേയമായി സ്വീകരിച്ചാണ് അവർ തന്റെ സാഹിത്യ സപര്യ തുടർന്നത്.ഏറ്റവും പുകൾപെറ്റ കവയിത്രിയായി ഹ്യാൻ കാലഘട്ടത്തിൽ അവരെ വാഴ്ത്തിയിരുന്നു. പേരെടുത്ത മറ്റൊരു കവയിത്രിയായ മുരസാക്കി ഷികിബുവിന്റെ സമകാലീനയുമായിരുന്നു അവർ.242 കവിതകളും കാഷു എന്നറിയപ്പെടുന്ന കാവ്യസമാഹരങ്ങളും അവരുടെ സംഭാവനയിൽപ്പെടുന്നു.പ്രണയകവിതകൾക്കു പുറമേ പ്രണയബന്ധങ്ങളും ഇസുമിയെ ശ്രദ്ധേയയാക്കി.ക്യോട്ടോയിലെ അകികോ രാജ്ഞിയുടെ പരിചാരികയായ ഇസുമി ഇക്കാലത്താണ്‌  തന്റെ പ്രസിദ്ധമായ ഇസുമി ഷികിബു നിക്കി എന്ന കാവ്യാത്മകമായ ഡയറി എഴുതുന്നത്. പിന്നീടവർ ഫ്യൂജിവാര നോ യസുമാസ (958-1036)എന്ന സൈന്യാധിപനെ വിവാഹം കഴിച്ച് ടാൻഗോ പ്രവിശ്യയിലേക്കു താമസം മാറ്റി.

## പുറംകണ്ണികൾ

*

## ഗ്രന്ഥങ്ങൾ
*
* 
*
*
*
* 
## അവലംബം

വർഗ്ഗം:ജാപ്പനീസ് കവികൾ
വർഗ്ഗം:976-ൽ ജനിച്ചവർ
വർഗ്ഗം:1030-ൽ മരിച്ചവർ
വർഗ്ഗം:ജാപ്പനീസ് വനിതാ എഴുത്തുകാർ
യോസ ബുസോൺ

ജപ്പാനിൽ എദോ കാലഘട്ടത്തിലെ പ്രസിദ്ധനായ ഒരു കവിയായിരുന്നു **യോസ ബുസോൺ (Yosa Buson)**(1716 – ജനു: 17, 1784).കൊബയാഷി ഇസ്സയ്ക്കും മത്സുവോ ബാഷോയ്ക്കും തുല്യമായ സ്ഥാനമാണ് ബുസോണിനുള്ളത്.

## കവിതാസമാഹാരത്തിൽ നിന്ന്
:In nooks and corners
:Cold remains:
:Flowers of the plum
:(translated by RH Blyth)
## പുറംകണ്ണികൾ
*Bridge of dreams: the Mary Griggs Burke collection of Japanese art, a catalog from The Metropolitan Museum of Art Libraries (fully available online as PDF), which contains material on Yosa Buson 
## അവലംബം

വർഗ്ഗം:ജാപ്പനീസ് കവികൾ
വർഗ്ഗം:1716-ൽ ജനിച്ചവർ
വർഗ്ഗം:1784-ൽ മരിച്ചവർ
വർഗ്ഗം:ജനുവരി 17-ന് മരിച്ചവർ
കൊബയാഷി ഇസ്സ

ഒരു ജാപ്പനീസ് കവിയും ബുദ്ധസന്യാസിയുമായിരുന്നു ,.ഹൈക്കു രചയിതാക്കളിൽ ബാഷോയ്ക്കും ഷികിയ്ക്കും ബുസോണിനും തുല്യമായ സ്ഥാനമാണ് ഇസ്സയ്ക്കുമുള്ളത്.  അനേകം ഗ്രന്ഥങ്ങൾ ഇസ്സയെ പരാമർശിച്ച്  എഴുതപ്പെട്ടിട്ടുള്ളത് ഇസ്സയുടെ ജനപ്രീതിയെ കാണിയ്ക്കുന്നു.

## കൃതികൾ
ദീർഘമായ തന്റെ സാഹിത്യസപര്യക്കിടയിൽ ഇസ്സ  ഇരുപതിനായിരത്തോളം ഹൈക്കു രചിച്ചിട്ടുണ്ട്. അവയിൽ ഭൂരിഭാഗം ഹൈക്കുവും ചെറുപ്രാണികളെയും ജന്തുജീവികളെയും പരാമർശിച്ച് എഴുതപ്പെട്ടവയാണ്. ലാളിത്യമായിരുന്നു അദ്ദേഹത്തിന്റെ കൃതികളൂടെ മറ്റൊരു സവിശേഷത.
## കവിതാസമാഹാരത്തിൽ നിന്ന്
O snail
Climb Mount Fuji,
But slowly, slowly!
(ആർ. എച്ച്. ബ്ലിത്തിന്റെ പരിഭാഷ)
## കൂടുതൽ വായനയ്ക്ക്
*  (A biography and selection of translated haiku; TOC is on p.&nbsp;111.)
*  (An essay about the haiku persona of Issa, by the translator of the Issa Archive.)
*  (A discussion of Issa's approach to haikai no renga including a translation of a *hankasen* by Issa and Kawahara Ippyō)
## പുറംകണ്ണികൾ
* Haiku of Kobayashi Issa A searchable online archive of some 10,000 Issa haiku, translated by David G. Lanoue
* The Kobayashi Issa Museum 
* Issa's 1818 self-portrait (frontispiece of the Bickerton 1932 source)
*  一茶発句全集 (The complete haiku of Issa)
*  一茶の俳句データベース some 21,000 haiku of Issa
*  Issa Memorial Museum - Official English Site 
* (English & Japanese) Issa's Haiku home page 

വർഗ്ഗം:ജാപ്പനീസ് കവികൾ
വർഗ്ഗം:1763-ൽ ജനിച്ചവർ
വർഗ്ഗം:1828-ൽ മരിച്ചവർ
വർഗ്ഗം:ജൂൺ 15-ന് ജനിച്ചവർ
വർഗ്ഗം:ജനുവരി 5-ന് മരിച്ചവർ
1889

ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൺപത്തി ഒമ്പതാം എട്ടാം വർഷമായിരുന്നു **1889**.

## സംഭവങ്ങൾ
മാർച്ച് 31 - ഈഫൽ ടവർ ഉദ്ഘാടനം ചെയ്തു. 
## അവലംബം

വർഗ്ഗം:1889
സാമാന്തരികം

എതിർവശങ്ങൾ സമാന്തരങ്ങളും തുല്യങ്ങളും എതിർകോണുകൾ തുല്യങ്ങളും ആയ ചതുർഭുജം ആണ് **സാമാന്തരികം**. ഇതിന്റെ വികർണ്ണങ്ങൾ സമഭാഗം ചെയ്യുന്നു. ചതുരം, സമചതുരം, സമഭുജസാമാന്തരികം എന്നിവ സാമാന്തരികങ്ങളാണ്‌.sanjay 

## ചില സാമാന്തരികങ്ങൾ

*ദീർഘസാമാന്തരികം (Rhomboid): എതിർവശങ്ങൾ സമാന്തരം.
*ദീർഘചതുരം (Rectangle): 4കോണുകളും മട്ടകോണുകളാണ്. എതിർവശങ്ങൾ തുല്യവും സമാന്തരങ്ങളും വികർണ്ണങ്ങൾ സമഭാഗം ചെയ്യുന്നവയും ആണ്.
*സമഭുജസാമാന്തരികം (Rhombus): നാലുവശങ്ങളും തുല്യം. അതായത് എതിർവശങ്ങൾ തുല്യവും സമാന്തരങ്ങളും എതിർകോണുകൾ തുല്യങ്ങളും ആണ്. വികർണ്ണങ്ങൾ ലംബസമഭാഗം ചെയ്യുന്നു.
*സമചതുരം (Square): 4വശങ്ങളും 4കോണുകളും തുല്യമായതും ഓരോ കോണും 90ഡിഗ്രി ആയതും ആയ ചതുർഭുജമാണ് സമചതുരം. എതിർവശങ്ങൾ സമാന്തരങ്ങളും വികർണ്ണങ്ങൾ പരസ്പരം ലംബസമഭാഗം ചെയ്യുന്നവയും ആണ്.

## വിസ്തീർണ്ണം കാണുന്ന വിധം
ചതുർഭുജത്തിന്റെ വിസ്തീർണ്ണം കാണുന്നതിനായി ഉപയോഗിക്കുന്ന സൂത്രവാക്യങ്ങൾ സാമാന്തരികത്തിന്റെ വിസ്തീർണ്ണം കാണുന്നതിനും ഉപയോഗിക്കാം.

### ഖണ്ഡന രീതി
ജ്യാമിതീയ രൂപങ്ങളെ വിവിധ ഭാഗങ്ങളായി മുറിച്ച്, ആ ഭാഗങ്ങളുടെ വിസ്തീർണ്ണങ്ങൾ തമ്മിൽ കൂട്ടി മൂലരൂപത്തിന്റെ വിസ്തീർണ്ണം കണ്ടെത്തുന്ന രീതിയായ ഖണ്ഡന രീതി ഉപയോഗിച്ച് സാമാന്തരികത്തിന്റെ വിസ്തീർണ്ണം കാണാനുള്ള സൂത്രവാക്യം. 

ചിത്രത്തിൽ കാണുന്നത് പോലെ സാമാന്തരികത്തിനെ ഒരു ലംബകവും മട്ടത്രികോണവുമായി മുറിക്കാം. ഇതിനെ കൂട്ടിയോജിപ്പിച്ച് ചതുരം നിർമ്മിക്കാം. ഇത്തരത്തിൽ സാമാന്തരികത്തിന്റെ വിസ്തീർണ്ണം കണക്കാക്കാം. സാമാന്തരികത്തിന്റെ ഉയരം  ഉം പാദവശത്തിന്റേയോ മുകൾവശത്തിന്റേയോ നീളം  യും ആണെങ്കിൽ വിസ്തീർണ്ണം:
:A = bh

### വശങ്ങളും കോണളവും ഉപയോഗിച്ച്
വശങ്ങളുടെ നീളം  *B* , *C* അവയ്ക്കിടയിലെ കോണിന്റെ അളവ് θ ആയ സാമാന്തരികത്തിന്റെ വിസ്തീർണ്ണം 
::K = B \cdot C \cdot \sin \theta.\,

## അവലംബം

വർഗ്ഗം:ജ്യാമിതീയരൂപങ്ങൾ
കെ.പി. നൂറുദ്ദീൻ

കേരള മന്ത്രിസഭയിലെ വനം വകുപ്പ് കൈകാര്യം ചെയ്തിരുന്ന ഒരു മന്ത്രിയായിരുന്നു **കെ. പി. നൂറുദ്ദീൻ (K P Nurudheen)**. 1939 ജൂലൈ 30 -നു ജനനം. പിതാവ് വേങ്ങാടൻ മുഹമ്മദ്, മാതാവ് മറിയുമ്മ. 1953 -ൽ യൂത്ത്‌ കോൺഗ്രസിന്റെ കുറ്റൂർ പെരുവാമ്പ യൂണിറ്റ്‌ സെക്രട്ടറിയായി രാഷ്‌ട്രീയപ്രവർത്തനം ആരംഭിച്ച നൂറുദ്ദീൻ പേരാവൂരിൽനിന്ന്‌ അഞ്ച്‌ തവണ എം.എൽ.എ. ആയി തെരഞ്ഞെടുക്കപ്പെട്ടിട്ടുണ്ട്. 1982 മുതൽ 1987 വരെ കെ. കരുണാകരൻ മന്ത്രിസഭയിൽ വനം-സ്‌പോർട്‌സ്‌ മന്ത്രിയായിരുന്നു. 1977 -ലാണു പേരാവൂരിൽനിന്നു കമ്യൂണിസ്‌റ്റ്‌ പാർട്ടിയിലെ കൃഷ്‌ണൻ നമ്പ്യാരെ തോൽപിച്ച്‌ ആദ്യം നിയമസഭയിലെത്തിയത്. 2016 മെയ് 29 -ന് അന്തരിച്ചു.

## അവലംബം

## പുറത്തേക്കുള്ള കണ്ണികൾ

വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:1939-ൽ ജനിച്ചവർ
വർഗ്ഗം:കേരളത്തിലെ വനംവകുപ്പ് മന്ത്രിമാർ
ശൈഖ് സ്വാലിഹ് ഫൗസാൻ

"ശൈഖ് സ്വാലിഹ് ഫൗസാൻ അൽ ഫൗസാൻ"(*Arabic:* صالح بن فوزان الفوزان), ഈ കാലഘട്ടത്തിലെ അഹ്ലുസന്നയിലെ പ്രമുഖ പണ്ഡിതനും സൗദി അറേബ്യയിലെ ലജ്നയുടെ അഥവ ഉന്നത പണ്ഡിതസഭ അംഗവുമാണ്. "സ്വാലിഹ് ഫൗസാൻ "ഈ പേരിലുടെയാണ് അദ്ദേഹം അറിയപ്പെടുന്നത്* *'Saalih Ibn Fowzaan Ibn 'Abdullaah Ibn Fowzaan**, ** Saleh Bin Fauzan Al-Fawzan**, and **Saleh Al-Fawzan'''.

## ജിവിതം

ഇദ്ദേഹം ശമസിയ ഗോത്രത്തിലാണ് ജനിച്ചത് ഓൺലൈൻ ഫത്വ സൈറ്റിൽ നൽകിയിതനുസരിച്ചു. അദ്ദേഹം യുവാവയപ്പോൾ തന്നെ പിതാവ് മരിച്ചു. പിന്നീട് അടുത്തള്ള  ഇമാമിൽ  നിന്ന് ഖുർആൻ മനപാഠമാക്കി അടിസ്ഥാന ഇസ്ലാമിക പാഠങ്ങൾ പഠിച്ചു.
### Bio
*Biography in Arabic
*A biography of the Sheikh 
*Another biography of the Shiekh

= വിദ്യാഭ്യാസം=
ശൈഖ് സ്വാലിഹ് പഠിച്ചത്  ash-Qamariyah സ്കുളിലാണ് ഇവിടെ 1948 മുതൽ 1950 വരെ പിന്നിട്' അദ്ദേഹം
Faysaliyyah സ്കൂളിൽ Buraydah പിന്നീട് സ്കൂളിൽ അധ്യാപകനായി നിയമിതനായി. പിന്നീട് Educational Institute in Buraydah  ചേർന്നു അങ്ങനെ അവിടെ നി നി ബിരുദം നേടി . പിന്നീട് മുഹമ്മദ് ബ്നു സഊദ് സർവകലാശയിൽ Imam Muhammad ibn Saud Islamic Universityവിദ്യാർത്ഥിയായി  പിന്നീട് അഗാധമായി ദീനി ശരിഅത്തിൽ പ്രവിണ്യം നേടി ഇസലാമിക കർമ്മശാസത്രത്തിൽ ബിരുദവും ഡേക് ടെററ്റും നേടി..

 Council of Senior Scholars, Saudi Arabia's highest religious body, which advises the king on religious matters. He is also currently a member of the Permanent Committee for Islamic Research and Issuing Fatwas, a committee of the Council of Senior Scholars. The Council issues rulings in Islamic jurisprudence (fiqh) and prepares research papers for the Council of Senior Scholars.Carnegie Endowment: "Saudi Fatwa Restrictions and the State-Clerical Relationship" by Christopher Boucek  October 27, 201

## External links
* Official website
* Official Twitter page
* Official Facebook page
ഇസ്ലാം
,
സൗദി അറേബ്യ
,
സലഫി
അഹ് ലുസുന്ന
ഇസ്ലാമിക പണ്ഡിതർ

വർഗ്ഗം:1933-ൽ ജനിച്ചവർ
പൂന്താനം ദിനം

മലയാള സാഹിത്യത്തിനു പ്രധാന സംഭാവനകൾ നൽകിയ ഭക്ത കവി പൂന്താനത്തിന്റെ സ്മരണ നിലനിർത്തുന്നതിനായി കുംഭമാസത്തിലെ അശ്വതി നാളിൽ **പൂന്താനം ദിനമായി** ആചരിച്ചു വരുന്നു. എ.ഡി. 1547-നും 1640-നും മധ്യേ വള്ളുവനാട്ടിൽ ജീവിച്ചിരുന്ന പൂന്താനം ഒരു സംസ്കൃത ഭാഷാ പണ്ഡിതനും ഗുരുവായൂരപ്പന്റെ പരമഭക്തനുമായിരുന്നു. ഇദ്ദേഹത്തെ പ്രശസ്തനാക്കിയ കൃതിയാണ് ജ്ഞാനപ്പാന. ഈ കൃതിയിലെ സൂചനയനുസരിച്ച് ഗുരുവായൂർ ക്ഷേത്ര ദേവസ്വമാണ് പൂന്താനം ദിനം ആചരിക്കുന്നത്. ഈ ദിവസം ജ്ഞാനപ്പാന പുരസ്കാര വിതരണം, കുട്ടികൾക്കായി ജ്ഞാനപ്പാന ആലാപന മത്സരം, സാംസ്കാരികോത്സവം എന്നിവ നടത്തിവരുന്നു.

## അവലംബം

വർഗ്ഗം:കേരളത്തിലെ_വിശേഷദിനങ്ങൾ
ലോക ഉപഭോക്തൃ അവകാശ ദിനം

എല്ലാവർഷവും മാർച്ച് 15 **ലോക ഉപഭോക്തൃ അവകാശ ദിനം** (World Consumer rights day) ആയി ആചരിക്കുന്നു. സാധനങ്ങൾ വാങ്ങുമ്പോഴും സേവനങ്ങൾ ഉപയോഗിക്കുമ്പോഴും അവ ന്യായമായ വിലയിലും ഗുണമേന്മയിലും ലഭിക്കുന്നുണ്ടോയെന്ന് ഉറപ്പുവരുത്തുന്നതിനുള്ള അവകാശം ഉപയോക്താവിനുണ്ട്. അങ്ങനെ ലഭിച്ചില്ലെങ്കിൽ അതു നിയമം വഴി നേടിയെടുക്കുന്നതിനുള്ള സംവിധാനങ്ങൾ പല രാജ്യങ്ങളിലുമുണ്ട്. ഇതിനായി
ഇന്ത്യയിൽ നിലവിലുള്ള ഒരു നിയമമാണ്  1986-ലെ ഉപഭോക്തൃ സംരക്ഷണ നിയമം. ഇത്തരം കാര്യങ്ങളെക്കുറിച്ച് ഉപഭോക്താക്കൾക്കു ബോധവൽക്കരണം നൽകുന്നതിനായി 1983 മുതൽ എല്ലാവർഷവും മാർച്ച് 15 ലോക ഉപഭോക്തൃ അവകാശ ദിനമായി ആചരിച്ചുവരുന്നു. 1962 മാർച്ച് 15-ന് അന്നത്തെ അമേരിക്കൻ പ്രസിഡന്റ് ജോൺ എഫ്. കെന്നഡി അമേരിക്കൻ പാർലമെന്റിൽ ഉപഭോക്താക്കളുടെ അവകാശങ്ങളെപ്പറ്റി പ്രസംഗിച്ചു. ഈ വിഷയം കൈകാര്യം ചെയ്ത ആദ്യ നേതാവായിരുന്നു കെന്നഡി. ഈ പ്രസംഗം നടത്തിയ ദിവസമാണ് പിന്നീട് ഉപഭോക്തൃ അവകാശദിനമായത്.

## ഓരോ വർഷത്തെയും വിഷയങ്ങൾ
* 2016 - *ആന്റിബയോട്ടിക്കുകളെ പ്രതിരോധിക്കാം*.

## ഇതും കാണുക
* പ്രധാന ദിനങ്ങൾ
* ദേശീയവും അന്തർദ്ദേശീയവുമായ പ്രാധാന്യമുള്ള ദിനങ്ങൾ
* അന്തർദ്ദേശീയ പ്രാധാന്യമുള്ള ദിനങ്ങൾ

## അവലംബം

വർഗ്ഗം:മാർച്ച് 15
വർഗ്ഗം:വിശേഷദിനങ്ങൾ
വർഗ്ഗം:മാർച്ച് മാസത്തെ വിശേഷദിനങ്ങൾ
ജുനിച്ചിറോ തനിസാക്കി

നത്സുമി സുസേക്കിയ്ക്കു ശേഷം ജപ്പാൻ കണ്ട ഏറ്റവും പ്രശസ്തനായ എഴുത്തുകാരനായിരുന്നു **ജുനിച്ചിറോ തനിസാക്കി**(ജ:24 ജൂലൈ 1886 – മ:30 ജൂലൈ 1965) ഇരുപതാം നൂറ്റാണ്ടിലെ ജാപ്പനീസ് കുടുംബബന്ധങ്ങളിലെ ഇഴയടുപ്പവും ചലനാത്മകതയും ലൈംഗികജീവിതത്തിന്റെ നേർക്കാഴ്ചകളും തനിസാക്കി തന്റെ കൃതികളിൽ ഇതിവൃത്തമായി സ്വീകരിച്ചു.ചില കഥകളിൽ പാശ്ചാത്യസംസ്കാരവും ജപ്പാൻ സംസ്ക്കാരവും ഇടകലരുന്ന സംഭവഗതികൾ സാരാംശമായി.തനിസാക്കി നോബൽസമ്മാനത്തിനു ശുപാർശചെയ്യപ്പെട്ടിട്ടുണ്ട്
## ആദ്യകാലം
സമ്പന്നകുടുംബത്തിൽ ജനിച്ച തനിസാക്കിയുടെ കുടുംബവീട് 1894 ലെ മെയ്ജി ഭൂകമ്പത്തിൽ നാമാവശേഷമായി. ക്രമേണ സാമ്പത്തികശേഷി ക്ഷയിച്ചെങ്കിലും 1910-ൽ ടോക്യോ ഇമ്പീരിയൽ കോളേജിൽ സാഹിത്യ വിഭാഗത്തിൽ പ്രവേശനം നേടി.1911ൽ പഠനച്ചെലവു  വഹിയ്ക്കാൻ കഴിയാതെവന്നതിനെത്തുടർന്നു പുറത്താക്കപ്പെട്ടു.
## അവലംബം

വർഗ്ഗം:1886-ൽ ജനിച്ചവർ
വർഗ്ഗം:1965-ൽ മരിച്ചവർ
വർഗ്ഗം:ജപ്പാനീസ് എഴുത്തുകാർ
1881

ഗ്രിഗോറിയൻ കാലഗണനാരീതി പ്രകാരമുള്ള, പത്തൊൻപതാം നൂറ്റാണ്ടിലെ എൺപത്തിയൊന്നാം വർഷമായിരുന്നു *1881* 

## അവലംബം

വർഗ്ഗം:1881
സോണറില നായരി

മെലാസ്‌റ്റൊമസ്റ്റേസി എന്ന സസ്യകുടുംബത്തിലെ സോണറില്ല ജനുസ്സിൽപ്പെടുന്ന ഒരു സസ്യമാണ് ***സോണറില നായരി***. . നെല്ലിയാമ്പതിക്കു സമീപം പശ്ചിമഘട്ട മലനിരകളിലെ പോത്തുമലയിൽ നിന്നാണ് സസ്യത്തെ കണ്ടെത്തിയത്. സമുദ്രനിരപ്പിൽ നിന്ന് 1200 മീറ്റർ ഉയരത്തിൽ വളരുന്ന ഈ സസ്യത്തിനു പിങ്ക് നിറത്തിലുള്ള പൂക്കളാണുള്ളത്. ഡോ. മായ സി. നായരും സൗമ്യ മുരുകനും ചേർന്നാണ് സസ്യത്തെ കണ്ടെത്തിയത്‌.തിരുവനന്തപുരത്തെ ഗവേഷണ സ്ഥാപനമായ എൻവയോൺമെന്റ് റിസോഴ്സ് റിസർച്ച് സെന്റർ (ERRC) സ്ഥാപക ഡയറക്ടറും ഇന്ത്യൻ പാലിനോളജിയുടെ പിതാവുമായ ഡോ. പി.കെ.കെ. നായരോടുള്ള ബഹുമാന സൂചകമായി സസ്യത്തിന് *സോണറില നായരി* എന്ന പേരു നൽകുകയായിരുന്നു. സസ്യത്തിന്റെ കണ്ടത്തൽ സംബന്ധിച്ച വിവരം രാജ്യാന്തര ജേണലായ ഫൈറ്റോകീസിന്റെ മാർച്ച് പതിപ്പിൽ പ്രസിദ്ധീകരിച്ചിരുന്നു.

1200 മീറ്ററോളം ഉയരമുള്ള പ്രദേശങ്ങളിൽ കാണപ്പെടുന്ന ഈ സസ്യത്തിന്റെ ഒരു ചെടിയിൽ രണ്ടു പൂക്കളേ ഉണ്ടാവാറൂള്ളൂ. പാറകളുടെ ഇടയ്ക്കുള്ള മണ്ണിൽ വളരുന്ന ഈ ചെടി ഗുരുതരമായ വംശനാശഭീഷണിയിലാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യങ്ങൾ
വർഗ്ഗം:കേരളത്തിൽ_നിന്നും_കണ്ടെത്തിയ_സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ_സസ്യങ്ങൾ
വർഗ്ഗം:കേരളത്തിലെ_അപൂർവ്വവും_വംശനാശഭീഷണിയുള്ളതുമായ_സസ്യങ്ങൾ
ലിയോ ഡേവിഡ്

**ലിയോ  ഡേവിഡ് (''Leo  David'' )**.മലയാള സിനിമാ രംഗത്തെ ഹ്രസ്വ ചിത്ര  സംവിധായകനാണ് ഇദ്ദേഹം. ആഫ്ടർ ഇഫക്റ്റ് , വിരിയാത്ത പൂക്കൾ, ഡോൾ, ഐ ലവ് യു തുടങ്ങിയ ചെറുചിത്രങ്ങളിലൂടെ പ്രശസ്തനാണ് ഇദ്ദേഹം.1990 ആഗസ്ത് 29 നു തൃശ്ശൂർ ജില്ലയിലെ ചിറ്റാട്ടുകരയിൽ ജനനം. പറപ്പൂര് സെന്റ്‌ ജോൺസ് സ്കൂളിലെ പ്രാഥമിക വിദ്യാഭ്യാസത്തിനു ശേഷം പ്ലസ്‌ ടു  എസ് ആർ കെ ജി വി എം എച് എസ് എസ്  പുറനാട്ടുകരയിൽ. തുടർന്ന് പ്രൈമറി അധ്യാപക പരിശീലനം.അതിനു ശേഷം സെന്റ്‌ തോമാസ് കോളേജിൽ ജന്തുശാസ്ത്രത്തിൽ   ബിരുദം.
തുറന്ന കൈ സ്മാരകം

ഇന്ത്യയിലെ കേന്ദ്രഭരണ പ്രദേശമായ ചണ്ഡീഗഢിൽ സ്ഥിതിചെയ്യുന്ന ഒരു പ്രതീകാത്മക സമുച്ചയമാണ് **തുറന്ന കൈ സ്മാരകം** (Open Hand Monument). വാസ്തുശില്പിയായ ലെ കൂർബസിയേ രൂപകല്പനചെയ്തത ഈ സ്മാരകം ചണ്ഡീഗഢ് സർക്കാരിന്റെ ഔദ്യോഗികമുദ്രയായി കണക്കാക്കുന്നു. "മാനവരാശിയുടെ ഐക്യത്തിന്റേയും, സമാധാനത്തിനും സമൃദ്ധിയ്ക്കും വേണ്ടിയുള്ള പരസ്പര സഹകരണത്തിന്റേയും പ്രതീകമാണിത്". ലെ കൂർബസിയേ പണികഴിപ്പിച്ച നിരവധി തുറന്ന കൈ ശിൽപങ്ങളുടെ ഏറ്റവും നല്ല ഉദാഹരണമാണ് ചണ്ഡീഗഢിലെ ഈ സ്മാരകം.
കാറ്റിന്റെ ദിശക്കനുസരിച്ച് കറങ്ങുന്ന 46 അടി (14 metres) ഉയരമുള്ള  ലോഹനിർമിതമായ മുകൾ ഭാഗമുൾപ്പെടെ ആകെ 85 അടി (26 metres)  ഉയരമുള്ള ഈ സ്മാരകത്തിന് 50 ടണ്ണോളം ഭാരവുമുണ്ട്. 

## പ്രതീകാത്മകത
മാനവരാശിയുടെ ഐക്യത്തിന്റേയും, സമാധാനത്തിനും സമൃദ്ധിയ്ക്കും വേണ്ടിയുള്ള പരസ്പര സഹകരണത്തിന്റേയും പ്രതീകമാണിത്". ലെ കൂർബസിയേയുടെ ഒട്ടുമിക്ക ശിൽനിർമിതികളിലും ഈ ആശയങ്ങൾതന്നെയാണ് പ്രതിഫലിക്കുന്നത്. 
 


ഹിമാലയൻ പർവ്വതനിരകളിലെ സിവാലിക് മലനിരകൾ പശ്ചാത്തലമാക്കികൊണ്ട് ചണ്ഡീഗഢിലെ കാപ്പിറ്റൽ കോംപ്ലക്സിൽ സെക്ടർ-1 ലാണ് ഈ സ്മാരകം സ്ഥിതി ചെയ്യുന്നത്.


ചണ്ഡീഗഢിലെ തുറന്ന കൈ സ്മാരകം സ്ഥിതിചെയ്യുന്നിടത്തേക്ക് റോഡ്, റെയിൽ, വായു ഗതാഗത സൗകര്യങ്ങൾ ലഭ്യമാണ്. ദേശീയപാത 21 (Chandigarh – Manali), ദേശീയപാത 22 (Ambala – Kalka- Shimla – Khab, Kinnaur)ഈ പ്രദേശത്തുകൂടെയാണ് കടന്നു പോകുന്നത്. 


## സവിശേഷതകൾ
കാറ്റിന്റെ ദിശക്കനുസരിച്ച് കറങ്ങുന്ന 46 അടി (14 metres) ഉയരമുള്ള  ലോഹനിർമിതമായ മുകൾ ഭാഗമുൾപ്പെടെ ആകെ 85 അടി (26 metres)  ഉയരമുള്ള ഈ സ്മാരകത്തിന് 50 ടണ്ണോളം ഭാരവുമുണ്ട്.

## അവലംബം

## ഗ്രന്ഥസൂചി
*
*
*
*
*
വർഗ്ഗം:ഇന്ത്യയിലെ ശില്പങ്ങൾ
വർഗ്ഗം:ചണ്ഡീഗഢ്
മൊത്ത ദേശീയ ഉത്പാദനം

ഒരു രാജ്യത്തെ ജനങ്ങളുടെ സമ്പത്താണ് **മൊത്ത ദേശീയ ഉത്പാദനം** (ജി.എൻ.പി.) എന്നതുകൊണ്ട് ഉദ്ദേശിക്കുന്നത്. ഇതിൽ രാജ്യത്തിന് പുറത്തുള്ള സമ്പാദ്യവും ഉൾപെടും.

വർഗ്ഗം:പുതുമുഖലേഖനം
ഫ്രാങ്ക് ഫാരിയൻ

യൂറോപ്യൻ സംഗീത വൃന്ദമായിരുന്നു ബോണി എമ്മിന്റെ സ്ഥാപകനും നിരവധി സംഗീതറെക്കോഡുകളുടെ നിർമ്മാതാവുമായിരുന്നു **ഫ്രാങ്ക് ഫാരിയൻ**(ജ: 18 ജൂലൈ 1941, കൈൺ,ജെർമ്മനി).ഗാനശില്പങ്ങൾക്കും ഫാരിയൻ രൂപം നൽകിയിട്ടുണ്ട്.
## പുറംകണ്ണികൾ
* Official website
* Musical Daddy Cool - Official website 
* Daddy Cool Kids - Official website 
* ZZ Queen - Official website 
* - FFFclub website
*

വർഗ്ഗം:സംഗീതജ്ഞർ
വർഗ്ഗം:1941-ൽ ജനിച്ചവർ
വർഗ്ഗം:2024ൽ മരിച്ചവർ
ലിസ് മിച്ചൽ

1970കളിലും 1980കളിലും ലോകമെമ്പാടുമുള്ള സംഗീത പ്രേമികളെ ആവേശം കൊള്ളിച്ച യൂറോപ്യൻ സംഗീത വൃന്ദമായിരുന്ന ബോണി എമ്മിലെ മുഖ്യ ഗായികയായിരുന്നു ജമൈക്കൻ ബ്രീട്ടീഷ് വംശജയായ എലിസബത്ത് റബേക്കാ ലിസ് മിച്ചൽ എന്ന **ലിസ് മിച്ചൽ**.   (ജ: 12 ജൂലൈ 1952 ) 
പതിനൊന്നാം വയസ്സിൽ ലണ്ടനിലേയ്ക്ക് കുടിയേറിപാർത്ത കുടുംബത്തിലെ അംഗമായ ലിസ് റോക്ക് സംഗീതവൃന്ദമായ ഹെയറിനോടൊപ്പം ചേരുകയും ഗായികയായ ഡോണാ സമ്മറിനു പകരം ഒരു ജർമ്മൻ സംഗീതട്രൂപ്പിൽ ഉൾപ്പെടുത്തപ്പെടുകയും ചെയ്തു.
## ബോണി.എം
ഫ്രാങ്ക് ഫാരിയന്റെ നേതൃത്വത്തിലുള്ള  ജർമ്മൻ സംഗീത വൃന്ദമായിരുന്ന ബോണി എമ്മിൽ ലിസ് ചേരുന്നത് സഹഗായികയായിരുന്ന  മാർസിയ ബാരെറ്റിന്റെ നിർദ്ദേശപ്രകാരമാണ്.1986 ൽ ഫാരിയൻ ബാൻഡ് പിരിച്ചുവിടുന്നതുവരെ സംഘത്തിലെ അനിവാര്യമായ സാന്നിദ്ധ്യമായി അവർ തുടർന്നു.

## ആൽബങ്ങൾ
* *No One Will Force You* (1988, re-released 1989 and 1993)
* *Share the World* (1999)
* *Christmas Rose* (2000)
* *Let It Be* (2004)
* *Liz Mitchell Sings the Hits of Boney M.* (2005)

## പുറംകണ്ണികൾ
*Liz Mitchell official website
*Liz Mitchell official fan website
*
*Boney M. feat. Liz Mitchell russian fan website 
*Boney M. feat. Liz Mitchell Profile & Image
## അവലംബം

വർഗ്ഗം:സംഗീത സംഘങ്ങൾ
വർഗ്ഗം:1952-ൽ ജനിച്ചവർ
വർഗ്ഗം:ജൂലൈ 12-ന് ജനിച്ചവർ
നാൻസി ഫ്രാൻസീസ്

തമിഴ്​നാട്​ നിയമസഭയിലേക്ക് നാമനിർദ്ദേശം ചെയ്യപ്പെട്ടിട്ടുള്ള ആംഗ്ലോ ഇന്ത്യൻ പ്രതിനിധിയാണ്  **ഡോ. നാൻസി ഫ്രാൻസിസ്** 

## ജീവിതരേഖ
ആലപ്പുഴ സ്വദേശിയായ നാൻസി ഫ്രാൻസീസ് മധുര മീനാക്ഷി ആശുപത്രിയിലെ സീനിയർ അനസ്​തേഷ്യ കൺസൾട്ടൻറാണ്.

## അധികാരസ്ഥാനങ്ങൾ
* 2016 മുതൽ തമിഴ്നാട് നിയമസഭയിലെ ആംഗ്ലോ ഇന്ത്യൻ പ്രതിനിധി.
* 2011-2016 വരെ തമിഴ്നാട് നിയമസഭയിലെ ആംഗ്ലോ ഇന്ത്യൻ പ്രതിനിധി.

## അവലംബം

വർഗ്ഗം:തമിഴ്നാട് നിയമസഭാംഗങ്ങൾ
പാളയം രക്തസാക്ഷി മണ്ഡപം

1857-ലെ ഇന്ത്യൻ ഒന്നാം സ്വാതന്ത്ര്യസമരത്തിനെ അനുസ്മരിക്കാൻ അതിന്റെ 100-ാം വാർഷികമായിരുന്ന 1957-ൽ കേരളത്തിലെ ആദ്യ മന്ത്രിസഭ നിർമ്മിച്ച സ്മൃതി മണ്ഡപമാണ് **പാളയത്തെ രക്തസാക്ഷിമണ്ഡപം**. ഇത് 1957 ഓഗസ്‌റ്റ് 14-ന് അന്നത്തെ ഇന്ത്യൻ രാഷ്ട്രപതി ഡോ. രാജേന്ദ്ര പ്രസാദാണ് ഉദ്ഘാടനം നിർവ്വഹിച്ചത്. ഇതിന്റെ ഉദ്ഘാടനത്തിനു ആലപിക്കാൻ ചിട്ടപ്പെടുത്തിയതാണ് ബലികുടീരങ്ങളേ... എന്ന ഗാനം.

## അവലംബം

## ഇതും കാണുക

വർഗ്ഗം:തിരുവനന്തപുരത്തെ കെട്ടിടങ്ങളും നിർമ്മിതികളും
വർഗ്ഗം:തിരുവനന്തപുരത്തെ ചരിത്രസ്മാരകങ്ങൾ
കയറ്റുമതി

സാധനങ്ങളോ സേവനങ്ങളോ മറ്റൊരു രാജ്യത്തേക്ക് അയയ്ക്കുന്ന പ്രക്രിയയാണ് **കയറ്റുമതി**.സ്വീകരിക്കുന്ന രാജ്യത്തിന്റെ ഇറക്കുമതി അത് അയയ്ക്കുന്ന രാജ്യത്തിന്റെ കയറ്റുമതി ആണ്.കയറ്റുമതി ചെയ്യുന്ന ആൾ ആണ് ഏക്സ്പോർടർ.പുരാതന  kalam

കാലം മുതലേ മാനവരാശിയുടെ വളർച്ചയിൽ ഗണനീയമായ പുരോഗതി കൊണ്ട് വന്നത്  കയറ്റുമതിയാണ്. കേവലം സാധനസേവന സാമഗ്രികളുടെ കൈമാട്ടത്തിൽ നില്കാതെ ലൗഗികമായ സംസ്കാര ഇടപഴലിനും ഇത് സാക്ഷ്യം വഹിച്ചു.

പൊതുവിൽ രാജ്യാന്തര തലത്തിലുള്ള സാധനസേവന കൈമാറ്റത്തിനാണ് കയറ്റുമതി എന്നാ പദം കൊണ്ട് അർത്മാക്കുന്നത്.

മാറിയ ഇന്നത്തെ സാഹചര്യത്തിൽ ലോകസമ്പത്വ്യവസ്ഥയെ സമ്പുഷ്ഠിപ്പെടുത്തുന്നതിൽ കയറ്റുമതിക്ക് ഉള്ള പങ്ക് വളരെ വലുതാണ്

പ്രത്യക്ഷ കയറ്റുമതി, പരോക്ഷ കയറ്റുമതി എന്നിങ്ങനെ രണ്ടായി കയറ്റുമത്യേ നമുക്ക് തിരിക്കാം

ഉത്പാതകന്റെ സ്വഭാതിനനുസരിച് വീണ്ടും നമുക്ക് കയറ്റുമതിയെ തരാം തിരിക്കാവുന്നതാണ്. ലോകത്ത് കയറ്റുമതിയുടെ നല്ലൊരു പങ്കും അമേരിക്കയുടെ കയ്യിലാണ്.
ഇറക്കുമതി

സാധനങ്ങളോ സേവനങ്ങളോ മറ്റൊരു രാജ്യത്തുനിന്നും കൊണ്ടുവരുന്ന പ്രക്രിയയാണ്  **ഇറക്കുമതി**. ഇറക്കുമതി ചെയ്യുന്ന ആളിനെ അല്ലെങ്കിൽ രാജ്യത്തിനെ ഇമ്പോർടർ എന്നു വിലിക്കുന്നു.സ്വീകരിക്കുന്ന രാജ്യത്തിന്റെ ഇറക്കുമതി അത് അയയ്ക്കുന്ന രാജ്യത്തിന്റെ  കയറ്റുമതി ആണ്. ഇറക്കുമതിക്കുമേൽ നികുതി ചുമത്തുന്നത് കസ്റ്റംസ്സ് അതോറിറ്റി ആണ്.

വർഗ്ഗം:പുതുമുഖലേഖനം
എരുമേലി ശ്രീധർമ്മശാസ്താക്ഷേത്രം

മധ്യ കേരളത്തിലെ പ്രധാനപ്പെട്ട ശാസ്താ ക്ഷേത്രങ്ങളിൽ ഒന്നാണ് **എരുമേലി ശ്രീധർമ്മശസ്താ ക്ഷേത്രം**. കെെയിൽ അമ്പേന്തി കിഴക്കോട്ടു നോക്കി നിൽക്കുന്ന ശാസ്താവിനെയാണ് ഇവിടെ പ്രതിഷ്ഠിച്ചിട്ടുളളത്. കുംഭമാസത്തിലെ ഉത്രംനാളിൽ ആറാട്ടു നടത്താൻ പാകത്തിനു പത്തുദിവസത്തെ ഉത്സവമുണ്ട്. ഇവിടെ രണ്ട് ക്ഷേത്രങ്ങളുണ്ട്, കൊച്ചമ്പലവും വലിയമ്പലവും. അവ തമ്മിൽ അര കിലോമീറ്റർ മാത്രം അകലമേയുള്ളൂ. ശബരിമലയിൽ തന്ത്രാവകാശമുള്ള താഴമൺ മഠക്കാർക്കാണ് ഈ ക്ഷേത്രത്തിലെയും തന്ത്രാവകാശം.

## എെതിഹ്യം
എരുമകൊല്ലി എന്ന സ്ഥലമാണ് പിന്നീട് എരുമേലി എന്നായിത്തീർന്നത്. അയ്യപ്പൻ മഹിഷിയെ വധിച്ചത് ഇവിടെ വച്ചാണെന്ന് വിശ്വാസമുണ്ട്. എരുമയുടെ രക്തം വീണ കുളം രുധിരകുളം എന്ന പേരിലും ഇപ്പോൾ ഉതിര കുളം എന്ന പേരിലും അറിയപ്പെടുന്നു. പണ്ട് റാന്നി കർത്താക്കളുടെ വകയായിരുന്നു ക്ഷേത്രം.ക്ഷേത്രത്തിന് ചുറ്റുമുള്ള സ്ഥലത്തിന്റെ പേര് ആലമ്പളളി എന്നായിരുന്നു.ആലമ്പളളി മില്ലക്കാരൻ (റവന്യൂ വകുപ്പിലെ ഒരു ഉദ്യോഗനാമം) പമ്പയാറ്റിൽ നിന്ന് കിട്ടിയ വിഗ്രഹം പ്രതിഷ്ഠിക്കാനായി ക്ഷേത്രം പണിയിച്ചു എന്നാണ് ഐതിഹ്യം. മില്ലക്കാരൻ മുക്കൂട്ടുതറ തിരുവമ്പാടി ക്ഷേത്രത്തിലെ ഉത്സവത്തിന് ഭാര്യാസമേതം പോയിരുന്നു.അവിടെ ആരും മില്ലക്കാരനെ വേണ്ടവിധം ആധരിച്ചില്ല. ഇതിൽ കോപവും നെെരാശ്യവും പൂണ്ട മില്ലക്കാരൻ ജോത്സ്യന്റെ നിർദ്ദേശപ്രകാരം പമ്പയാറ്റിൽ നിന്ന് വിഗ്രഹം കണ്ടെടുത്തു. ആലമ്പളളി പുരയിടത്തിൽ പയറുവിതച്ച് പൂവും കായുമായപ്പോൾ പശുവിനെ മേയാൻ വിട്ടു. മേഞ്ഞുകഴിഞ്ഞ പശു വിശ്രമിക്കാനായി കിടന്ന സ്ഥലത്ത് പ്രതിഷ്ഠ നടത്തിച്ചു എന്നാണ് എെതിഹ്യം.

## ഉപദേവതകളും പൂജകളും

ക്ഷേത്രത്തിലെ ഏക ഉപദേവതാ പ്രതിഷ്ഠ മാളികപ്പുറത്തമ്മയാണ്. ദിവസേന മൂന്ന് പൂജകളാണുളളത്, ഉഷപൂജ, ഉച്ചപൂജ, അത്താഴപൂജ.
## ചിത്രശാല

പ്രമാണം:Erumeli South, Kerala, India - panoramio (4).jpg|ക്ഷേത്ര മുറ്റം
പ്രമാണം:Erumely Temple.jpg|ക്ഷേത്രകവാടം രാത്രിയിൽ


## അവലംബം

വർഗ്ഗം:കോട്ടയം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശാസ്താക്ഷേത്രങ്ങൾ
‌‌__സൂചിക__
വോട്ടർ വെരിഫയബിൾ പേപ്പർ ഓഡിറ്റ് ട്രയൽ

ലഘുചിത്രം|വലത്ത്‌
തങ്ങളുടെ വോട്ട് കൃത്യമായി രേഖപ്പെടുത്തി എന്ന് സമ്മതിദായകർക്ക് ഉറപ്പാക്കാനായി ഇന്ത്യയിലെ തെരഞ്ഞെടുപ്പ് കമ്മീഷൻ നടപ്പാക്കിയ പുതിയ ഒരു രസീത് സംവിധാനമാണു **വിവിപ്പാറ്റ്** (Voter Verifiable Paper Audit Trial - VVPAT). 2016ലെ നിയമസഭാ തിരഞ്ഞെടുപ്പിൽ കേരളത്തിൽ 12 മണ്ഡലങ്ങളിലെ തിരഞ്ഞെടുക്കപ്പെട്ട ബൂത്തുകളിൽ പരീക്ഷണാടിസ്ഥാനത്തിൽ ഇതു നടപ്പാക്കി. രേഖപ്പെടുത്തിയ വോട്ടിന്റെ വിവരം പ്രിന്റ് ചെയ്ത കടലസ് സ്ലിപ്പ് ഇലക്ട്രോണിക്ക് വോട്ടിങ് യന്ത്രത്തിൽ സമ്മതിദായകർക്ക് കാണിച്ചുനൽകുന്ന രീതിയാണിത്. തങ്ങൾ ഉദ്ദേശിച്ച സ്ഥാനാർത്ഥിക്ക് അഥവാ ചിഹ്നത്തിന് തന്നെയാണോ വോട്ട് ചെയ്തതെന്ന് ഇതുവഴി ഉറപ്പാക്കാൻ അവർക്ക് കഴിയും.

## പ്രവർത്തനം
വോട്ട് രേഖപ്പെടുത്തിയ സ്ഥാനാർത്ഥിയുടെ ക്രമനമ്പർ, പേര്, ചിഹ്നം എന്നിവ പേപ്പർ രസീതിലൂടെ ലഭിക്കും. വോട്ടർ വേരിഫയബിൾ പേപ്പർ ഓഡിറ്റ് ട്രയൽ എന്നതിന്റെ ചുരുക്കപ്പേരാണ് വിവിപാറ്റ്. വോട്ട് രേഖപ്പെടുത്തുമ്പോൾ വോട്ടു ലഭിച്ച സ്ഥാനാർഥിയുടെ സീരിയൽ നമ്പറും പേരും ചിഹ്നവും സ്‌ക്രീനിൽ തെളിയും. ഏഴു സെക്കൻഡിനുശേഷം പേപ്പർ സ്ലിപ്പ് ഡ്രോ ബോക്‌സിൽ വീഴുന്ന സമയത്താണ് കൺട്രോളിങ് യൂണിറ്റിൽ ഇലക്ട്രോണിക് വോട്ടിങ് മെഷീൻ വോട്ട് രേഖപ്പെടുത്തുക. വിവിപാറ്റിൽ പ്രിന്റ് ചെയ്യാതെ വന്നാൽ ആ വോട്ട്
രേഖപ്പെടുത്തിയിട്ടില്ലെന്നും മനസ്സിലാക്കാം. വോട്ടിങ് യന്ത്രത്തോടുചേർന്ന് സ്ഥാപിച്ചിട്ടുള്ള വിവിപാറ്റ് മെഷീനിൽ നിന്നാണ് രസീത് ലഭിക്കുക. രസീതുകൾ വോട്ടർക്ക് കൈയിൽ സൂക്ഷിക്കാനോ തൊട്ടുനോക്കാനോ കഴിയില്ല. രസീത് ഏഴുസെക്കൻഡ് മെഷീനിൽ വോട്ടർക്ക് മുൻപിൽ പ്രദർശിപ്പിച്ചശേഷം  ഉപകരണത്തിനുള്ളിലെ ഡ്രോപ് ബോക്സിൽ വീഴും. 
## 2019 ലെ ലോകസഭാ തെരഞ്ഞെടുപ്പിൽ
2019 ലെ ലോകസഭാ തെരഞ്ഞെടുപ്പിൽ ഇന്ത്യയിലെ പത്തുലക്ഷം ബൂത്തുകളിലും വിവിപാറ്റ് യന്ത്രങ്ങൾ ഉപയോഗിക്കുമെന്ന് ഇലക്ഷൻ കമ്മീഷൻ അറിയിച്ചു. നേരത്തെ സുപ്രീംകോടതി വിവിപാറ്റ് ഉപയോഗിക്കാൻ തെരഞ്ഞെടുപ്പ് കമ്മീഷനോട് ആവശ്യപ്പെട്ടിരുന്നു.
## അവലംബങ്ങൾ

വർഗ്ഗം:തിരഞ്ഞെടുപ്പ്
വർഗ്ഗം:യന്ത്രങ്ങൾ
ബേസൽ പരിഷ്കാരങ്ങൾ

1973 ലെ ബ്രെട്ടന്വുഡ് സംവിധാനത്തിന്റെ പരാജയത്തെത്തുടർന്ന് 1974ൽ  10 രാജ്യങ്ങൾ ചേർന്ന് ഒരു കമ്മറ്റിക്ക്  (basel committe on banking supervision -BCBS) രൂപം നൽകുകയുണ്ടായി. സ്വിറ്റ്സർലൻഡിലെ ബേസൽ തലസ്ഥാനമായി പ്രവർത്തിക്കുന്ന ബാങ്ക് ഒഫ് ഇന്റർനാഷനൽ സെറ്റിൽമെന്റ്സിന്റെ (Bank of International Settlements-BIS) നിയത്രനത്തിലായിരുന്നു ഈ കമ്മറ്റി രൂപപ്പെട്ടതും പ്രവർത്തിച്ചതും. ഇവരുടെ ഒന്നാമത്തെ നിർദ്ദേശങ്ങൾ basel1 എന്ന പേരിൽ1988 ലും രണ്ടാമത്തെ നിർദ്ദേശങ്ങൾ basel2 എന്ന പേരിൽ 2004 ലും പുറത്തിറക്കി. 2008 ലെ സമ്പത്തിക തകർച്ചയെ തുടർന്ന് പരിഷ്കരിച്ച നിർദ്ദേശങ്ങലോടെ basel3 പരിഷ്കാരങ്ങൾ 2010 ൽ പുറത്തിറക്കി. ഇന്റ്യയിൽ ഏപ്രിൽ 2013 മുതൽ റിസർവ ബാക്ക് ബേസൽ പരിഷ്കാരങ്ങൾക്ക് തുടക്കം കുറിച്ചിട്ടുണ്ട്.

വർഗ്ഗം:ബാങ്കിങ്ങ്
നിർഭയ

സ്ത്രീകൾക്ക് നേരെ വർദ്ധിച്ച് വരുന്ന അതിക്രമങ്ങൾ തടയുക അതുവഴി കുറ്റകൃത്യങ്ങൾ കുറച്ച് സ്ത്രീകളുടെ സുരക്ഷ ഉറപ്പാക്കുക എന്ന ലക്ഷ്യത്തോടെ ജനമൈത്രീ സുരക്ഷ പദ്ധതിയുടെ ഭാഗമായി കേരള പോലീസ് 2015 മുതൽ നടപ്പിലാക്കി വരുന്ന ഒരു പദ്ധതിയാണ് "നിർഭയ",  വനിത സ്വയം പ്രതിരോധ പരിശീലന പരിപാടി. സംസ്ഥാനത്ത് 2016 -ൽ രണ്ടര ലക്ഷം സ്ത്രീകൾ ഈ പരിശീലന പരിപാടിയുടെ ഗുണഭോക്താക്കളായി. ഈ പദ്ധതി സംസ്ഥാനത്തെ മുഴുവൻ സ്ത്രീകളിലും എത്തിക്കുന്നതിനായി എല്ലാ ജില്ലയിലും അതത് ജില്ലാ പോലീസ് മേധാവികളുടെ മേൽനോട്ടത്തിൽ ജില്ലാ സ്വയം പ്രതിരോധ സെൻ്റെറുകൾ പ്രവർത്തിച്ച് വരുന്നു. തന്നെക്കാൾ വളരെ ബലമുള്ള ഒരാളിൽ നിന്നു പോലും വളരെ കുറഞ്ഞ സമയം കൊണ്ട്, കുറഞ്ഞ ബലമുപയോഗിച്ച് പ്രതിരോധിച്ച് കൊണ്ട്  രക്ഷപെടുന്നതിനുള്ള ചെറുതും ഫലപ്രദമായതുമായ അൻപതോളം ടെക്നിക്കുകളാണ് ഇതിൽ ഉൾപ്പെടുത്തിയിരിക്കുന്നത്. ആറ് വയസ്സുള്ള കുട്ടികൾ മുതൽ വൃദ്ധരായ സ്ത്രീകൾക്ക് വരെ ഈ പരിശീലനം നൾകുന്നത്. ഈ പരിശീലനത്തിലൂടെ സ്ത്രീകളുടെ ആത്മവിശ്വാസം വർദ്ധിപ്പിക്കുകയും, അതുവഴി സാമൂഹിക ജീവിത്തിൽ കൂടുതൽ കരുത്തോടെ ഇടപെടുന്നതിന് സ്ത്രീകളെ പ്രാപ്തരാക്കുകയാണ് നിർഭയയുടെ ആത്യന്തിക ലക്ഷ്യം.

കേരളത്തിലെ സാഹചര്യത്തിൽ താഴെ പറയുന്ന കുറ്റകൃത്യങ്ങളാണ് സ്ത്രീകൾക്കെതിരെ കൂടുതലായി കണ്ടു വരുന്നത്.
# പിൻതുടർന്ന് ശല്യപ്പെടുത്തലും ഉപദ്രവിക്കലും (Stalking)
# ബസ്സിലും, ട്രെയിനിലും മറ്റുമുള്ള ശല്യപ്പെടുത്തലുകൾ
# ഗാർഹിക പീഡനം
# ബാഗ്/ പേഴ്സ് പിടിച്ച് പറിക്കൽ
# മാല പൊട്ടിക്കൽ
# ലൈംഗിക പീഡനം
# കുഞ്ഞുങ്ങളെ തട്ടികൊണ്ടു പോകൽ
# ഭീഷണിപ്പെടുത്തൽ
# കൈയ്യേറ്റം
# ബലാൽസംഗം
സ്ത്രീകൾക്കും  കുട്ടികൾക്കുമെതിരെയുള്ള ലൈംഗികാതിക്രമങ്ങൾ തടയുന്നതിനുവേണ്ടി കേരള സർക്കാർ നടപ്പിലാക്കിയ നൂതന പരിപാടി ആണ് നിർഭയ. ലൈംഗികപീഡനം ,ലൈംഗികാതിക്രമം ,ലൈംഗികവൃത്തിക്കു വേണ്ടിയുള്ള മനുഷ്യക്കടത്ത് തുടങ്ങിയവയ്ക്കെതിരെയുള്ള ശക്തമായ പ്രവർത്തനങ്ങളാണ് ഈ പരിപാടിയിലൂടെ ലക്ഷ്യമിടുന്നത് .ലൈംഗികകുറ്റകൃത്യങ്ങളിൽനിന്ന് കുട്ടികളെ സംരക്ഷിക്കുന്ന നിയമം 2012, സ്ത്രീകൾ തൊഴിലിടങ്ങളിൽ നേരിടുന്ന  ലൈംഗികപീഡനങ്ങളിൽ നിന്നുള്ള സംരക്ഷണ കരടു നിയമം 2012 എന്നിവയുടെ പിൻബലത്തിലാണ് ഈ പദ്ധതി ആവിഷ്കരിച്ചത്.പ്രതിരോധം ,സംരക്ഷണം ,നിയമനടത്തിപ്പ്, പുനരധിവാസവും പുനരേകീകരണവും എന്നിങ്ങനെ നാലു മേഖലകളിലെ ഇടപെടലുകലാണ് പദ്ധതി ലക്ഷ്യമിടുന്നത്.2013 മുതൽ എല്ലാ വർഷവും മാർച്ച് 1 നിർഭയ ദിനമായി ആചരിക്കുന്നു.

വർഗ്ഗം:സ്ത്രീ ശാക്തീകരണം
വർഗ്ഗം:സ്ത്രീകൾക്ക് എതിരായ അതിക്രമങ്ങൾ
ബാങ്കിങ്ങ് ഓംബുഡ്സ്മാൻ

ബാങ്കിങ്ങ് ഓംബുഡ്സ്മാൻ സ്കീം വകുപ്പ് 4 
പ്രകാരം നിയമിക്കപ്പെടുന്ന വ്യക്തിയാണ് ബാങ്കിങ്ങ് ഓംബുഡ്സ്മാൻ. ബാങ്കിങ്ങ് ഓംബുഡ്സ്മാന്മാരെ നിയമിക്കുന്നത് റിസർവ്ബാങ്കാണ്. ബാങ്കിന്റെ ജനറൽ മാനേജരോ ചീഫ് മാനേജരോ ആണ് ഇങ്ങനെ നിയമിക്കപ്പെടുന്നത്. നിയമന കാലാവധി മൂന്ന് വർഷമാണ്.

## അവലംബം

വർഗ്ഗം:ഇന്ത്യയിലെ ബാങ്കുകൾ
വാരണക്കോട്ടില്ലം

കണ്ണൂർ ജില്ലയിൽ ചിറക്കൽ കോവിലകത്തിന്റെ പരിധിയിൽ ഉൾപ്പെടുന്ന ചെറുതാഴം പ്രദേശത്തെ നമ്പൂതിരി ജന്മികുടുംബം.ഇവരുടെ കുടിയാന്മാരായിരുന്നു ഇവിടത്തെ കൃഷിക്കാർ മുഴുവനും. 1921 ലെ ഖിലാഫത്ത് പ്രസ്ഥാനവും മാപ്പിള ലഹളയും വാരണക്കോട്ടില്ലത്തെ ജന്മിമാരിലും വലിയ ആശങ്കകൾ ഉണ്ടാക്കിയിരുന്നു.കൃഷിക്കാരെ സഹായിക്കാനായി ഈ ഇല്ലക്കാർ മുങ്കൈയെടുത്ത് ചെറുതാഴത്ത് ഐക്യ നാണ്യ സംഘം രൂപീകരിച്ചു. എട്ടാം നൂറ്റാണ്ടിന്റെ അവസാനവർഷങ്ങളിൽ ചിറക്കൽപ്രദേശം ഭരിച്ചിരുന്ന ഉദയവർമ്മൻ കോലത്തിരി ഗോകർണ്ണത്ത് നിന്നും 237 വൈജ്ഞാനിക ബ്രാഹ്മണകുടുംബങ്ങളെ ചെറുതാഴത്തും പരിസരപ്രദേശങ്ങളിലുമായി പാർപ്പിച്ചുവെന്നും ശ്രീരാഘവപുരേശസഭായോഗം എന്നറിയപ്പെട്ടിരുന്ന പ്രസ്തുതസംഘത്തിന്റെ ആരാധനയ്ക്കായി പരശുരാമനാൽ പ്രതിഷ്ഠിതമായ ശ്രീരാഘവപുരം ക്ഷേത്രം ദാനം ചെയ്തുവെന്നും ജംബുദ്വീപോല്പത്തി എന്ന പ്രാചീനഗ്രന്ഥം പ്രതിപാദിക്കുന്നു.ശ്രീരാഘവപുരം ക്ഷേത്രം എന്നും ഹനുമാരമ്പലം ഈനും പേരുള്ള ക്ഷേത്രത്തിന്റെ ഊരാളന്മാരാണ് വാരണക്കൂട്ടില്ലത്തെ നമ്പൂതിരിമാർ

## പ്രത്യേക സംഭവങ്ങൾ
നെഹ്രു 28.5.1927 ൽ ചെറുതാഴത്ത് വന്നിരുന്നു. അന്ന് പയ്യന്നൂർ റെയിൽവേസ്റ്റേഷനിൽ വണ്ടിയിറങ്ങിയ നെഹ്രുവിനെ വാരണംകോട്ടില്ലം വക കാളവണ്ടിയിലായിരുന്നു വിളയാങ്കോട്ട് എത്തിച്ചത്.തുടർന്ന് അദ്ദേഹം ചാത്തുക്കുട്ടിനായരുടെ വീട്ടിൽ താമസിച്ചു.
## കലാരംഗം
പ്രശസ്ത ചിത്രകാരനായ രാജാ രവിവർമ്മ ഇവിടെ താമസിച്ച് ചിത്രങ്ങൾ വരച്ചിട്ടുണ്ട്. കൂടാതെ ഇല്ലത്തോടനുബന്ധിച്ച് കഥകളിയോഗവും കഥകളി അരങ്ങുകളും നടന്നുവന്നിരുന്നു. ലോകപ്രശസ്ത കഥകളികലാകാരന്മാരായ ഗുരു ചന്തുപ്പണിക്കരും, കലാമണ്ഡലം കൃഷ്ണൻനായരും വാരണക്കോട്ടില്ലം കഥകളിയോഗത്തിലൂടെ വളർന്നുവന്നവരാണ്. 
## ചിത്രശാല

## അവലംബം
സുംവാൾട്ട്

അമേരിക്ക പുതുതായി നിർമ്മിച്ച ഏറ്റവും വിനാശകാരിയായ  പടക്കപ്പൽ ആണ് യു.എസ്.എസ്.സുംവാൾട്ട്.610 അടി നീളമുള്ള കപ്പലിന് 143 നാവികരെ ഉൾക്കോള്ളാനാവും. റഡാറുകളെ കബളിപ്പിച്ച് ശത്രുസേനയിലേക്ക് കടന്നു കയറുവാമാവും.മണിക്കൂറിൽ 56 കിലോമീറ്ററാണു വേഗം.29000 കോടി രൂപയോളം വരും നിർമ്മാണച്ചിലവ്.

## അവലംബം
ശിവാലിക് മലനിരകൾ

ഹിമാലയത്തിന്റെ പുറംഭാഗത്ത് സിന്ധുനദിമുതൽ ബ്രഹ്മപുത്രവരെ വ്യാപിച്ചുകിടക്കുന്ന മലനിരകൾ അറിയപ്പെടുന്ന പേരാണ് **സിവാലിക് മലനിരകൾ** അഥവാ **ശിവാലിക് മലനിരകൾ (Sivalik Hills)** 
* ജമ്മു-കശ്മിർ മുതൽ അരുണാചൽ പ്രദേശ് വരെ വ്യാപിച്ചിരിക്കുന്നു.
* കശ്മിർ മേഖലയിൽ 150 കി.മീ ഉം അരുണാചൽ പ്രദേശിൽ 8 മുതൽ 15 കി.മീ ഉം വീതിയുണ്ട്.
* ആകെ നീളം2400 മീറ്റർ.
* സിവാലികിന്റെ ശരാശരി ഉയരം സമുദ്രനിരപ്പിൽ നിന്നും 1220 മീറ്റർ മാത്രമാണ്.
* ഈ പർവതനിരയ്ക്ക് ലംബമായി നീളമേറിയതും വിസ്തൃതവുമായ നിരവധി താഴ്വരകൾ കാണപ്പെടുന്നു.ഇവ 'ഡ്യൂണുകൾ'(dunes) എന്ന് അറിയപ്പെടുന്നു.
**ചുരിയ കുന്നുകൾ**, **ചുരെകുന്നുകൾ**, **മർഗല്ല കുന്നുകൾ** എന്നൊക്കെയാണ് മറ്റു പേരുകൾ. ചില സംസ്കൃത കൃതികളിൽ **മനക് പർവ്വതം** എന്നും കാണുന്നുണ്ട്

## അവലംബം

## പുറത്തേക്കുള്ള കണ്ണികൾ

വർഗ്ഗം:ഹിമാലയത്തിന്റെ ഭാഗങ്ങൾ
വർഗ്ഗം:ഏഷ്യയിലെ പർവ്വതങ്ങൾ
ജിഎൻ-സെഡ്

ഹബിൾ ടെലസ്കോപ്പിന്റ സാതകൾ പ്രയേജനപ്പെടുതി നടതിയ പരീഷണതിൽ പ്രപഞ്തിൽ ഏറ്റവും അകെലെയുള്ള ഗാലക്സി തിരിച്ച് അറിഞു.പ്രാപഞിക ദൂരെതിന്റ കാര്യതിൽ പുതിയ റെകോഡ് 1340 ക്കോടീ പ്രകാശവർഷം അകലെയുള്ള ഗാലക്സി കനടൂപിടിചു.ഉർസ മേജർ നക്ഷത്രഗണതിന്റ ദിശയിൽ ഈ ഗാലക്സിക്ക് ജിഎൻ-സെഡ് 11 എന്നാണ് പേരിട്ടിരിക്കുന്നത്.പ്രപഞചതിൽ വെറും 3 ശതമാനം മാത്രം പ്രായമുള്ള് കാലന്ത് രൂപപ്പെട്ട ഗാലക്സിയാണ് ജിഎൻ സെഡ് 11.മഹാവിസ്ഫോടനം നടന്ന് കഴിഞ 400 മിലൺ വർഷം രൂപപ്പട്ടതാണ്.
നക്ഷത്ര സമൂഹം:ഉർസ മേജർ
രററ്റ് അസെൻഷൻ:12മ.36മി.25സെ
ചായവ്:+62ശതമാനം 14'31.4'
റെഡ് ഷിഫറ്റ്:11.09
മാസ്:10*10 സോളാർ മാസ്

വർഗ്ഗം:താരാപഥങ്ങൾ
പിന്നാക്കവിഭാഗ കമ്മീഷൻ

1992 ലെ സുപ്രീം കോടതിയുടെ മണ്ഡൽ വിധിന്യായതിന്റെ വെളിച്ചത്തിൽ 1993-ലാണ് **ദേശീയ പിന്നാക്കവിഭാഗ കമ്മീഷൻ** രൂപവത്കരിക്കുന്നത് .അദർ ബാക്ക്വേർഡ് ക്ലാസ്സസ്സ്(ഒ.ബി.സി) പട്ടികയിൽ ഏതെങ്കിലും സമുദായത്തെ ഉള്പ്പെടുത്തുന്നതും ഒഴിവാക്കുന്നതും പരിശോധിച്ച് സർക്കാരിനു ഉപദേശം നൽകുകയാണ് പിന്നാക്കവിഭാഗ കമ്മീഷന്റെ ചുമതല. ഉപദേശം നടപ്പിലാക്കാൻ സർക്കാർ ബാധ്യസ്ഥമാണ്. ഒരു ചെയർപ്പേഴ്സണും മൂന്ന് അംഗങ്ങളും ആണ്  പിന്നാക്കവിഭാഗ കമ്മീഷനിലുളത്.

വർഗ്ഗം:സംവരണം ഇന്ത്യയിൽ
വർഗ്ഗം:ഇന്ത്യയിലെ കമ്മീഷനുകൾ
ലവ് (ഫ്രഞ്ച് സിനിമ)

ഗാസ്‌പെർ നോവെ സംവിധാനം ചെയ്ത  ഫ്രഞ്ച്–ബൽജിയം 3 ഡി സിനിമയാണ് **ലവ്**. 2015 ലെ തിരുവനന്തപുരം അന്തർദേശീയ ചലച്ചിത്രോത്സവത്തിൽ ഈ ചിത്രം പ്രദർശിപ്പിച്ചിരുന്നു.  
## പ്ലോട്ട്
മർഫി എന്ന സിനിമ വിദ്യാർത്ഥിയുടെയും കാമുകി ഇലക്ട്രയുടേയും ഇവർക്കിടയിലേക്ക് വരുന്ന ഓമി എന്ന യുവതിയുടെയും ത്രികോണ പ്രണയമാണ് ലൈംഗികാതിപ്രസരത്തോടെ സിനിമ പറയുന്നത്. ലൈംഗിക രംഗങ്ങളാണ് പല സന്ദർഭങ്ങളിലും ചിത്രത്തിൽ കടന്നുവരുന്നത്. 
## അഭിനേതാക്കൾ
സിനിമയിലെ രണ്ട് നായികമാരും പുതുമുഖങ്ങളാണ്. അയോമി മയോക്ക് ഇലക്ട്രയെയും  ഓമിയായി  ക്ലാര ക്രിസ്റ്റിനും വേഷമിട്ടു. കാൾ ഗ്ലൂസ്മാനാണ് മർഫിയായി വെള്ളിത്തിരയിൽ എത്തിയത്. 
## അവലംബം


വർഗ്ഗം:ഫ്രഞ്ച് ചലച്ചിത്രങ്ങൾ
രശ്മി ബോബൻ

മലയാളം സിനിമകളിലും ടെലിവിഷൻ സീരിയലുകളിൽ അഭിനിയിക്കുന്ന പ്രശസ്തയായ അഭിനേത്രിയായാണ് **രശ്മി ബോബൻ** (ഇംഗ്ലീഷ്: Reshmi Boban). ടെലിവിഷൻ അവതാരകയായി തുടങ്ങിയ രശ്മി താമസിയാതെ ടെലി ഫിലിമുകളിലേക്ക് ചേക്കേറുകയായിരുന്നു. പ്രധാന സീരിയലുകൾ *മനസുപറയുന്ന കാര്യങ്ങൾ, പാവക്കൂത്ത്, സ്വപ്നം* എന്നിവയാണ്. *[[വിനോദയാത്ര (ചലച്ചിത്രം)|വിനോദയാത്ര]], [[അച്ചുവിന്റെ അമ്മ]], [[രസതന്ത്രം (ചലച്ചിത്രം)|രസതന്ത്രം]]* തുടങ്ങി നിരവധി സിനിമകളിൽ അവർ അഭിനയിച്ചിട്ടുണ്ട്. 

## ജീവിതരേഖ
### ബാല്യം
കണ്ണൂരിലാണ് രശ്മി ജനിച്ചത്. രശ്മി നമ്പ്യാർ എന്നായിരുന്നു ജനനനാമം,  അച്ഛൻ വിജയാബാങ്ക് ഉദ്യോഗസ്ഥനായിരുന്നു. അദ്ദേഹത്തിന്റെ ജോലി തിരുവനന്തപുരത്തേക്ക് താമസം മാറിയപ്പോൾ മുതൽ വിദ്യാഭ്യാസം തിരുവനന്തപുരത്തായിരുന്നു.  ചെറുപ്പത്തിലേ നാട്യകലകൾ അഭ്യസിച്ചിരുന്ന രശ്മി തിരുവാതി, മോഹിനിയാട്ടം തുടങ്ങിയ നൃത്തരൂപങ്ങൾ അവതരിപ്പിച്ചിരുന്നു. 
## കുടുംബം
ചലച്ചിത്ര സംവിധായകനും നടനുമായ ബോബൻ സാമുവലിനെയാണ് രശ്മി വിവാഹം ചെയ്തത്. പ്രേമവിവാഹമായിരുന്നു. *പെയ്തൊഴിയാതെ* എന്ന സിനിമയിലെ അസ്സോസിയേറ്റ് സംവിധായകനായിരുന്നു ബോബൻ സാമുവേൽ. നാലു മാസം പ്രണയം കൊണ്ടുനടന്ന ഇവർ കുടുംബത്തിന്റെ സഹായത്തോടെ ആറുമാസത്തിനു ശേഷം 2003 ൽ വിവാഹം കഴിച്ചു.  ഇവർക്ക് രണ്ട് കുട്ടികൾ ഉണ്ട്. ഏഴാം ക്ലാസ് വിദ്യാർത്ഥിയായ ആകാശും മൂന്നാം ക്ലാസ് വിദ്യാർത്ഥിയായ നിതീഷും. സഹോദരൻ ലണ്ടനിൽ ജോലി ചെയ്യുന്നു. 

## ചലച്ചിത്രരേഖ

സൂര്യ ടി.വി. യിലെ അവതാരകയാണ് രശ്മി അദ്യം ദൃശ്യമാധ്യമങ്ങളിൽ പ്രത്യക്ഷപ്പെടുന്നത്. രശ്മിയുടെ അച്ഛന്റെ സുഹൃത്തുക്കൾ അക്കാലത്ത് സൂര്യ ടി.വി. യിൽ ജോലി ചെയ്തിരുന്നത് മുഖേനയാണ് ഈ അവസരങ്ങൾ രശ്മിക്ക് ലഭിക്കുന്നത്. *അസൂയപ്പൂക്കൾ* എന്ന എന്ന സീരിയലിലാണ് ആദ്യമായി അഭിനയിച്ചത്. മിലി എന്ന കഥാപാത്രത്തെയാണ് രശ്മി അവതരിപ്പിച്ചത്.  പിന്നീട് 30 ഓളം ടെലി ഫിലിമുകളിലും സിനിമകളിലും സീരിയലുകളിലും സഹനടിയുടെ വേഷങ്ങൾ രശ്മി ചെയ്തു. ഇതിൽ പ്രശസ്തമായവ *മനസ്സുപറയുന്ന കാര്യങ്ങൾ, ശ്രീ കൃഷ്ണ, പെയ്തൊഴിയാതെ, പാവക്കൂത്ത്, സ്വപ്നം, ഓട്ടോഗ്രാഫ്, ഹലോ കുട്ടിച്ചാത്തൻ, വേളാങ്കണ്ണി മാതാവ്, തുളസീദളം* എന്നിവയാണ്. സിനിമയിൽ ആദ്യവേഷം സത്യൻ അന്തിക്കാട് സംവിധാനം ചെയ്ത *[[മനസ്സിനക്കരെ]]* ആയിരുന്നു. 

## അഭിനയിച്ച ചിത്രങ്ങൾ

## ടെലിവിഷൻ ജീവിതം

### ടിവി സീരിയലുകൾ
ടെലിവിഷൻ അവതരണങ്ങളുടെ പട്ടിക 

### ടിവി ഷോകൾ - അവതാരകയായി

* 2014: രുചിഭേദം (ACV)
* 2020: സിംഗിംഗ് ഷെഫ് (സൂര്യ ടിവി)
* 2021: ബസിംഗ (സീ കേരളം)

## അവലംബം


## ബാഹ്യകണ്ണികൾ

വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
ബിന്ദു വരാപ്പുഴ

മലയാള സിനിമയിൽ 200 ഓള ചിത്രങ്ങൾ ചെയ്തിട്ടുള്ള അഭിനേത്രിയാണ് **ബിന്ദു വരാപ്പുഴ**. ഇംഗ്ലീഷ്: Bindu Varappuzha. എറണകുളം ജില്ലയിലെ വരാപ്പുഴ ഗ്രാമത്തിൽ ജനിച്ചു വളർന്നതിനാൽ ആ പേരിലാണ് ബിന്ദു അറിയപ്പെടുന്നത്. നിരവധി ടെലിവിഷൻ സീരിയലുകളിലും സിനിമകളിലും അഭിനയിച്ചിട്ടുള്ള ബിന്ദു മലയാളി ഹൗസ് എന്ന സൂര്യ ടി.വി.  നിർമ്മിച്ച മലയാളി സിനിമാതാരങ്ങളുടെ ജീവിതഛേദമായ ടെലിവിഷൻ മലയാളി ഹൗസ് എന്ന പരിപാടിയിലും പങ്കെടുത്തിട്ടുണ്ട്. 

## ജീവിതരേഖ

എറണാകുളം ജില്ലയിലെ വരാപ്പുഴയിലെ ഒരു ഇടത്തരം ഈഴവ കുടുംബത്തിലെ തങ്കപ്പൻ നളിനി ദമ്പതികൾക്ക് 1967 ഏപ്രിൽ 22 നു ആദ്യത്തെ സന്താനമായി ബിന്ദു ജനിച്ചു. സഹോദരങ്ങൾ ബിജു എന്ന അനുജനും ബിനി ബിജു എന്ന സഹോദരിയും ഉണ്ട്. പിതാവ് കള്ള് ഷാപ്പ് കോണ്ട്രാക്റ്ററും നളിനി വീട്ടമ്മയുമായിരുന്നു. 

ഒളനാടുള്ള  ലിറ്റിൽ ഫ്ലവർ സ്കൂളിൽ പ്രാഥമിക വിദ്യാഭ്യാസം, തുടർന്ന് സെ.ജോർജ്ജ് ഗേർൾസ് സ്കൂളിൽ തുടർ പഠനം. കൂനമ്മാവിലെ വി.അൽഫോണസയുടെ പേരിലുള്ള വിദ്യാലയത്തിൽ ദ്വിതീയ വിദ്യാഭ്യാസം നേടി.  ആലുവ വി. സേവ്യർസ് കോളേജിൽ നിന്നും ബിരുദവും കരസ്ഥമാക്കി. ഹിമയാണ് ഏക പുത്രി. വിദ്യാഭ്യാസ കാലത്ത് നൃത്ത ഗുരു സതി കലാമണ്ഡലത്തിൽ നിന്നും ഭരതനാട്യം  പഠിച്ചു. കെ.ടി. രാജൻ എന്ന കോണ്ട്രാക്റ്ററെ വിവാഹം ചെയ്തു. ആ ദാമ്പത്യത്തിൽ ഹിമ എന്ന പെൺകുട്ടി പിറന്നു. രാജൻ 2011 ൽ വൃക്ക തകരാറുമൂലം മരിച്ചു.

## ചലച്ചിത്രരേഖ
നാടകത്തിലൂടെയാണ് ബിന്ദു കലാരംഗത്തേക്ക് പ്രവേശിക്കുന്നത്. 1991 ൽ ആണ് ആദ്യമായി സിനിമാ രംഗത്ത് എത്തുന്നത്. പിന്നീട് നിരവധി പ്രധാനപ്പെട്ട സഹവേഷങ്ങളിൽ തിളങ്ങി. ഓർക്കുക വല്ലപ്പോഴും, ശ്വാസം, ഞാൻ സഞ്ചാരി, മൂന്നു വിക്കറ്റിനു 365, അസുരവിത്ത് തുടങ്ങിയവയാണ് ശ്രദ്ധേയമായ സിനിമകൾ. സമയം എന്ന എഷ്യാനെറ്റ് നിർമ്മിച്ച ടെലിവിഷൻ പരമ്പരയിൽ ശ്രദ്ധേയമായ വേഷം ചെയ്തു.

## ടി വി പരമ്പരകൾ
* സിന്ദൂരം
* സമയം 
* സിനിമാല
* വല്ലാർപാടത്തമ്മ
* പ്രിയങ്കരി

## പുരസ്കാരങ്ങൾ

## അവലംബം
ഈ ലേഖനം http://cinetrooth.in/2016/03/13/bindu-varapuzha-actress-profile-and-biography/  എന്ന പേജിനെ അവലംബമാക്കി 2-ജൂൺ 2016 ൽ എഴുതിയതാണ് കൂടുതൽ റഫറൻസുകൾ ആവശ്യമാണ്
## റഫറൻസുകൾ
നായക് കമ്മിറ്റി

ഇന്ത്യയിലെ ബാങ്കിങ് മേഖലയ്ക്ക് സമൂലമാറ്റത്തിനുതകുന്ന നിർദ്ദേശങ്ങളാണ് 2015-ൽ സമർപ്പിച്ച പി.ജെ.നായക് കമ്മിറ്റി മുന്നോട്ട് വെയ്ക്കുന്നത്.

## നിർദ്ദേശങ്ങൾ
1969-ലും 1980-ലും ബാങ്കിങ് ദേശസാത്കരണ നിയമങ്ങൾ എടുത്തു കളയുക ,ബാങ്കുകളെ കമ്പനി നിയമത്തിന് കീഴിൽ കൊണ്ടുവരിക ,ബാങ്കുകളിൽ മുഴുവൻ സമയ ഡയറക്ടമാരെ നിയമിക്കുക ,സർക്കാർ ഓഹരി 50 ശതമാനത്തിലും താഴെ കൊണ്ടുവരിക , തലപ്പത്ത് യുവ് നിരയെ കൊണ്ടുവരിക ,വികസന ലക്ഷങ്ങൾ പൊതുമേഖലാ ബാങ്കുകളെ നിർബന്ധിച്ച് ഭാഗമാക്കാതിരിക്കുക ,പൊതുമേഖല ബാങ്കുകൾക്ക് മാത്രമായി നിയന്ത്രണങ്ങൾ പുറപ്പെടുവിക്കാതിരിക്കുക തുടങ്ങിയവ.
## അവലംബം

വർഗ്ഗം:ഇന്ത്യയിലെ ബാങ്കുകൾ
ഗിവ് ഇറ്റ് അപ്

സാമ്പത്തികമായി മുന്നിൽ നിൽക്കുന്നവരെ പാചകവാതക സബ്സിഡി ഒഴിവാക്കാൻ പ്രെരിപ്പിക്കുന്ന ഗിവ് ഇറ്റ് അപ് പദ്ധതി വിജയകരമായതേടെ ഇതിൽ നിന്നുള്ള നേട്ടം ദരിദ്രരിൽ എത്തിക്കാനുള്ള പ്രധാനമന്ത്രി ഉജ്വാലയോജനയ്ക്ക് കേന്ദ്ര സർക്കാർ തുടക്കം കുറിച്ചു. ഗിവ് ഇറ്റ് അപ് പദ്ധതിയിലൂടെ 1.13 കോടി പേർ സബ്സിഡി വേണ്ടെന്ന് വെച്ചു.

File:Narendra Modi launching "Give it up" campaign for voluntarily giving up LPG subsidy at the inauguration of the 'Urja Sangam', in New Delhi. The Union Minister for Communications & Information Technology.jpg
File:Govt campaign (24780039428).jpg

വർഗ്ഗം:സബ്‌സിഡി
തുലാപ്പള്ളി

പത്തനംതിട്ട ജില്ലയിലെ റാന്നി താലൂക്കിൽ പെരുനാട് പഞ്ചായത്തിൽ ഉൾപ്പെടുന്ന ഒരു മലയോര ഗ്രാമപ്രദേശമാണ് **തുലാപ്പള്ളി**. നിബിഢ വനങ്ങളാൽ ചുറ്റപ്പെട്ട ഈ പ്രദേശത്ത് ജനസംഖ്യ താരതമ്യേന കുറവാണ്. ശബരിമലയിലേക്കുളള പ്രധാന പാതയായ എരുമേലി - ചാലക്കയം ഹെെവേ തുലാപ്പള്ളിയിലൂടെ കടന്നുപോകുന്നു. എയ്ഞ്ചൽവാലി, മുക്കൂട്ടുതറ, പമ്പാവാലി, നാറാണംതോട് തുടങ്ങിയവയാണ് സമീപ പ്രദേശങ്ങൾ.

## ആരാധനാലയങ്ങൾ
### ക്ഷേത്രം
വെെകുണ്ഠപുരം ശ്രീകൃഷണസ്വാമി ക്ഷേത്രമാണ് തുലാപ്പള്ളിയിലെ പ്രധാന ഹിന്ദു ക്ഷേത്രം.പമ്പാ നദിക്കരയിൽ സ്ഥിതി ചെയ്യുന്ന ഈ ക്ഷേത്രത്തിലെ പ്രധാന പ്രതിഷ്ഠ ശ്രീകൃഷ്ണനാണ്.മെയ് പത്താം തിയതിയാണ് ഉത്സവം ആരംഭിക്കുന്നത്.ശ്രീകൃഷ്ണജയന്തിക്ക് വിവിധ ആഘോഷപരിപാടികളും ഘോഷയാത്രയും നടത്തിവരുന്നു.പ്രതിഷ്ഠാദിന മഹോത്സവും സപ്താഹയഞ്ജവുമാണ് മറ്റ് വിശേഷങ്ങൾ.

### കത്തോലിക്ക പളളി

മാർ തോമാ സ്ലീഹാ പളളിയാണ് ഇവിടുത്തെ പ്രധാന ക്രിസ്റ്റ്യൻ ആരാധനാലയം.എല്ലാ വർഷവും ജൂലെെയിൽ ഇവിടെ നടക്കാറുളള സെൻറ്റ് തോമസ് ഫീസ്റ്റ് ധാരാളം വിശ്വാസികളെ ഇവിടേയ്ക്ക് ആകർഷിക്കുന്നു.

### മുസ്ലിം പള്ളി
ഹിദായ്ത്തുൾ ഇസ്ലാം ജുമാ മസ്ജിദാണ് തുലാപ്പള്ളിയിലെ ഏക മുസ്ലിം ആരാധനാലയം. ഇത് തുലാപ്പള്ളിയിലിൽ നിന്നും ഒരു കിലോ മീറ്റർ അകലെ ഐത്തലപ്പടി-കുസുമം റോഡിൽ സ്ഥിതി ചെയ്യുന്നു.

## സമീപ സ്കൂളുകൾ
* G.T.H.S.S കിസുമം
* സെൻറ്റ് മേരീസ് സ്കൂൾ ഏയ്ഞ്ചൽവാലി
* സെൻറ്റ് ജോർജ്സ് L.P.S തുലാപ്പളളി
* സെൻറ്റ് തോമസ് യു പി സ്കൂൾ, പമ്പാവാലി
* സാൻ തോം ഹൈ  സ്കൂൾ, പമ്പാവാലി
## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
‌‌__സൂചിക__
അംബിക മോഹൻ

മലയാളത്തിലെ ശ്രദ്ധേയയായ ഒരു അഭിനേത്രിയാണ് **അംബികാ മോഹൻ**. ഇംഗ്ലീഷ് : **Ambika Mohan**. മേഘമൽഹാർ (2001) എന്ന കമൽ ചിത്രത്തിലൂടെയാണ് അരങ്ങേറ്റം കുറിച്ചത്.  2001 ൽ ആണ് ആദ്യമായി സിനിമയിൽ വേഷമിടുന്നതെങ്കിലും ഇതിനകം ചെറുതും വലുതുമായ 300ഓളം ചലച്ചിത്രങ്ങളിൽ അംബിക അഭിനയിച്ചിട്ടുണ്ട്. മീശമാധവൻ എന്ന സിനിമയിൽ കാവ്യമാധവന്റെ അമ്മയുടെ വേഷവും ശ്രദ്ധിക്കപ്പെട്ടിരുന്നു. നമ്മൾ (2002), രസികൻ (2004), ചങ്ങാതിപ്പൂച്ച (2007), ഇത് നമ്മുടെ കഥ (2011), അവതാരം (2014), രക്ഷാധികാരി ബൈജു ഒപ്പ് (2017) എന്നിവയാണ് അവരുടെ മറ്റ് ശ്രദ്ധേയ ചിത്രങ്ങൾ.

## ജീവിതരേഖ
1963 ജനുവരി 1ന്  ജനിച്ചു. കെ.എസ്.ഇ..ബി യിൽ എഞ്ചിനീയറായ മോഹനാണ് അംബികയുടെ ഭർത്താവ്. രണ്ട് പെൺകുട്ടികളാണിവർക്ക്. ഇളയ മകൾ റോമി കലാതിലകം ആയിട്ടുണ്ട്.

## ചലച്ചിത്രരേഖ
### അഭിനയിച്ച സിനിമകൾ

## ഹ്രസ്വ ചിത്രങ്ങളും ആൽബങ്ങളും

Upcoming films
* Appoppankavu
* Himuchri
* Oru Vadakkan Therottam
* Cinema Tharangal
* Next Token Number Please
* That Night
* Kabeerinte Divasangal
* Ghost Paradise
* Oru Flashback Story
* En Jeevane
* Innalekal
* Mother
* Pranayapallavi
* Kesedukkan Vakuppundo

## ടെലിവിഷൻ

## Advertisements

* Shama Spice
* Amala Hospital
* Coxtown
* Big Bazar
* Padma Jewellers
* Rubco Oil
* Al-Haseena Jewellers
* Kerala Handlooms
* Jayalakshmi
* Chungath Jewellery
* Lakshmi Jewellery 
* Shifa Jidha Polyclinic
* Xpress Global Money Transfer
* Chennai Silks
* Eastern Curry Powder
* Dhanalakshmi Yantram
* Mounchery Cooperative Rural Bank
* B.K. Mobile Stand
* Mahee Restaurant
* Bizh Wash

## അവലംബം

## പുറത്തേക്കുള്ള കണ്ണികൾ
* 
* Ambika Mohan at MSI 

വർഗ്ഗം:പാലക്കാട് ജില്ലയിൽ ജനിച്ചവർ
ദി ഗുഡ് ദിനോസർ

2015-ൽ  പുറത്തിറങ്ങിയ ഒരു 3ഡി കമ്പ്യൂട്ടർ അനിമേഷൻ ചലച്ചിത്രം ആണ് **ദി ഗുഡ് ദിനോസർ**. ഇത് നിർമ്മിച്ചിരിക്കുന്നത് പിക്‌സാർ ആനിമേഷൻ സ്റ്റുഡിയോ ആണ്.

## കഥ
ദിനോസറുകൾ വംശനാശം സംഭവിക്കാത്ത ഒരു സാങ്കൽപ്പിക ഭൂമിയിൽ ആണ് ഈ കഥ നടക്കുന്നത്. അർലൊ എന്ന് പേരുള്ള ഒരു അപാറ്റൊസോറസ്‌ ദിനോസർ ഒരു മനുഷ്യ കുട്ടിയെ കണ്ടു മുട്ടുന്നതും അവരുടെ ചങ്ങാത്തം, യാത്ര, സാഹസികത എന്നിവയിലൂടെ സഞ്ചരിക്കുന്നു ഈ ചലച്ചിത്രത്തിന്റെ കഥ.

## അവലംബം


## പുറത്തേക്കുള്ള കണ്ണികൾ
*Official website at Disney
*Official website  at Pixar
*
*
*
*
*
*
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:അനിമേഷൻ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ
വർഗ്ഗം:ദിനോസർ ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
വർഗ്ഗം:വാൾട്ട് ഡിസ്നി ചലച്ചിത്രങ്ങൾ
അനു ജോസഫ്

മലയാള സിനിമാ ടെലിവിഷൻ രംഗത്ത് പ്രവർത്തിക്കുന്ന ഒരു അഭിനേത്രിയാണ് **അനു ജോസഫ്** ഇംഗ്ലീഷ്: **Anu Joseph** . നിരവധി ടെലിവിഷൻ പരമ്പരയിൽ അഭിനയിച്ച് പ്രശസ്തി നേടിയ അനു ആദ്യമായി സിനിമയിൽ എത്തുന്നത് പാസ്സ് പാസ്സ് എന്ന സിനിമയിലൂടെയാണ്. ശാസ്തീയ നൃത്തം അഭ്യസ്സിച്ചിട്ടുള്ള അനു നിരവധി വേദികളിൽ നൃത്തം അവതരിപ്പിച്ചിട്ടുണ്ട

*

## ജീവിതരേഖ
1978 -ൽ കാസർഗോഡ്‌ ജില്ലയിലെ ചിറ്റാരിക്കൽ ഗ്രാമത്തിൽ ജനിച്ചു . പത്താം ക്ലാസ്സിൽ പഠിക്കുമ്പോൾ സംസ്ഥാന കലോൽസവത്തിൽ കലാതിലകം ആയി.  ഇക്കാരണത്താൽ കലാഭവൻ നർത്തക സംഘവുമായി പ്രവർത്തിക്കാനും നൃത്തങ്ങൾ നിരവധി വേദികളിൽ അവതരിപ്പിക്കാനും അനുവിനു അവസരം ലഭിച്ചു. 

## കർത്തവ്യമേഖല
കലാഭവനിൽ ചേരാൻ കഴിഞ്ഞത് അനുവിന്റെ ജീവിതത്തിൽ ഒരു വഴിത്തിരിവായി. അവിടെ നിന്ന് ടി.വി. യിലേക്ക് ചേക്കേറി, ആദ്യ പരമ്പരയായ ചിത്രലേഖയിൽ വേഷമിട്ടു, തുടർന്ന് അനു ജോസഫ് നിരവധി സീരിയലുകളിലും ഒന്നു രണ്ട് സിനിമകളിലും അഭിനയിച്ചു. കാര്യം നിസ്സാരം എന്ന കൈരളി ടീ.വി. പരമ്പരയിൽ ഹാസ്യവേഷം ചെയ്ത് അനു പ്രശസ്തയായി.  കാര്യം നിസ്സാരം എന്ന പരമ്പരയിൽ മോഹനകൃഷ്ണൻ എന്ന വില്ലേജ് ആഫീസറുടെ വക്കീലായ ഭാര്യയുടെ വേഷമാണ് അനുവിന്റേത്. പിന്നീട് ചരിത്ര പരമ്പരയായ പഴശ്ശിരാജയിൽ അഭിനയിച്ചു.  ഒരിടത്തൊരിടത്ത് എന്ന പേരിൽ ഏഷ്യാനെറ്റ് പ്ലസിൽ സമ്പ്രേക്ഷണം ചെയ്ത പരമ്പരയിലും അനുവിനു ഹാസ്യവേഷമായിരുന്നു. 

### ചലച്ചിത്രരേഖ
മകളുടെ അമ്മ, ആലിലത്താാലി, സ്നേഹചന്ദ്രിക ,താലോലം എന്നീ സീരിയലുകളിലും, പാസ്സ് പാസ്സ്, വെള്ളിമൂങ്ങ എന്നീ സിനിമകളിൽ അഭിനയിച്ചു. കണ്ണിനും കണ്ണാടിക്കും, പാടം ഒന്നു ഒരു വിലാപം, ആയിരത്തിൽ ഒരുവൻ, ലിസമ്മയുടെ വീട് തുടങ്ങിയവയിലും അനു ജോസഫ് ചെറുതല്ലാത്ത വേഷങ്ങൾ ചെയ്തു.

## സിനിമകൾ
* Paadam Onnum Oru Vilapam
* Kanninum Kannadikkum
* Swarna Medal
* Pass Pass
* Aayirathil Oruvan
* Lisammayude Veedu
* Pothumappu
* Sapthamashree Thaskaraha
* Vellimoonga
* Pathemari
* Mythri
* 12 Vayassu
* Seethakali
* Hadiya
* Sherlock Toms
* The Great Father
* And the Oscar Goes to
* Mohabbathin Kunjabdulla
* Margamkali
* Changayi
* Vellakkarante Kamuki
* Mahi
* Escape
* Kakkapponnu
* Adi
*

## Television

### TV serials

### Other shows

;
; Drama

* *Kalathil Dineshan*

; Albums

* *Karuthalanu Karuth*
* *Girl Friend*
* *Manikyakkallu*
* *Vennila Manath*
* *Kadathu Thonikkaran*
* *Vaadiyathanelum Poovalle Fathima*
* *Piriyatha Sneham*
* *Sree Bhadrakali*
* *Ithanente Mannu Ithanente Thalam*
* *Sarwa Mangalle*
* *Thamarakannan*
* *Pallival*
* *Srivishnumayarchana*
* *Onapookkalam*
* Kamukan
* Chandaname
* O Sajna

## പരാമർശങ്ങൾ
കാസറഗോഡ് ജില്ല ചിറ്റാരിക്കൽ എന്ന സ്ഥലം ജനനം വിദ്യാഭ്യാസം st തോമസ് hss തോമപുരം 
വർഗ്ഗം:അവലംബം ഇല്ലാത്ത താളുകൾ
വർഗ്ഗം:ശ്രദ്ധേയത ചോദ്യം ചെയ്യപ്പെട്ട ലേഖനങ്ങൾ
വർഗ്ഗം:കലാതിലകം പട്ടം ലഭിച്ചവർ
സോവിയറ്റ് നാട്

സോവിയറ്റ് ഇന്ത്യൻ സൗഹൃദത്തിന്റെ ദ്വൈവാര പത്രികയായിരുന്നു സോവിയറ്റ് നാട്. മലയാളം, തമിഴ്, ഹിന്ദി, തെലുഗു, കന്നഡ, പഞ്ചാബി, ഉറുദു, ബംഗാളി, മറാഠി, ഗുജറാത്തി, ഒഡിയ, ആസാമി എന്നീ ഭാഷകളിൽ പ്രസിദ്ധീകരിച്ച വന്നു. മദ്രാസിൽ നിന്നായിരുന്നു (ഇന്നത്തെ ചെന്നൈ ) ഇതിന്റെ പ്രസിദ്ധീകരണം. ഇന്ത്യയിലെ സോവിയറ്റ് എംബസിയുടെ വാ‍ർത്താ വിതരണ വകുപ്പിനായിരുന്നു ഇതിന്റെ പ്രസിദ്ധീകരണ ചുമതല. . അന്നത്തെ നൂതനവും ആകർഷകവുമായ അച്ചടി സങ്കേതങ്ങൾ ഉപയോഗിച്ച് ചെന്നൈ സോവിയറ്റ് കോൺസുലേറ്റ് ആയിരുന്നു പ്രസിദ്ധീകരിച്ചത്. പ്രഗൽഭരായ പവനൻ, ഇഗ്നേഷ്യസ് കാക്കനാടൻ ഉൾപ്പെടെയുള്ള പത്രപ്രവർത്തകർ ഇതിൽ പ്രവർത്തിച്ചു. സോവിയറ്റു വാർത്തകളും ലേഖനങ്ങളും ചിത്രങ്ങളോടെ പ്രസിദ്ധീകരിച്ചിരുന്ന ഈ മാസിക കേരളത്തിൽ പ്രഭാത് ബുക്കു ഹൗസ് വഴി വിതരണം ചെയ്തുവന്നു. സോവിയറ്റ് യൂണിയന്റെ തകർച്ചയോടെ ഇതിന്റെ പ്രസിദ്ധീകരണം നിലച്ചു.
## പുറം കണ്ണികൾ
* സോവിയറ്റ് നാട് - ലക്കം1 - 1986
## അവലംബം
 
വർഗ്ഗം:സോവിയറ്റ് യൂണിയൻ
വർഗ്ഗം:മാസികകൾ
വർഗ്ഗം:മലയാളം
സോവിയറ്റ് ലാന്റ് നെഹ്രു അവാർഡ് ലഭിച്ചവരുടെ പട്ടിക

**സോവിയറ്റ് ലാന്റ് നെഹ്രു അവാർഡ് ലഭിച്ചവരുടെ പട്ടിക** ആണ് താഴെക്കൊടുക്കുന്നത്.       

## അവലംബം
 

വർഗ്ഗം:പട്ടികകൾ
പഴയീച്ച

ഡ്രോസോഫില കുടുംബത്തിൽപ്പെട്ട ഒരിനം ഈച്ചയാണ് **പഴയീച്ച**( ശാസ്ത്രീയനാമം *ഡ്രോസോഫില മെലനോഗാസ്റ്റർ* ***Drosophila melanogaster***, **common fruit fly**)
ജനിതകശാസ്ത്രം, പരിണാമം തുടങ്ങിയ പല ശാസ്ത്രീയ പരീക്ഷണങ്ങൾക്കും ഇവയെ ഉപയോഗിക്കുന്നു. എളുപ്പത്തിൽ കൈകാര്യം ചെയ്യാൻ പറ്റുന്നതും നാലു ജോടി ക്രോമസോമുകൾ ഉള്ളതും പെട്ടെന്ന് മുട്ടയിട്ട് പെരുക്കുന്നതുമാണ് ഇവയെ പരീക്ഷണങ്ങൾക്ക് ഉപയോഗിക്കാൻ അത്യുത്തമമാക്കുന്നത്. വീടുകളിലും ഭക്ഷണം വിതരണം ചെയ്യുന്ന സ്ഥലങ്ങളിലും കാണപ്പെടുന്ന ഒരു കീടമാണിത് .

## അവലംബം

വർഗ്ഗം:ഷഡ്‌പദങ്ങൾ